open-index/open-wikipedia-markdown huggingface dataset:
通宵

**通宵**，粵語又叫**通頂**，係成晚嘅意思，尤其係後半夜，直至天光。

通宵呢行一般喺消防、醫療（急症業務）、治安呢三樣會搞。亦有少部分快餐檔或娛樂場所會搞通宵服務，但一般會掛「通宵服務」或「24小時營業」呢啲字樣。
日本三一一大地震

，日本又叫**東北地方太平洋沖地震**，係2011年3月11號當地時間晏晝2點46分18.1秒，發生響日本東北地方外海三陸沖海域嘅地震，黎克特制9.0級，係日本有紀錄咁耐至犀利嘅，而震源就離地面24.4公里。地震連同佢引發嘅海嘯，幾乎將宮城縣、岩手縣同福島縣沿岸城市變做平地，造成日本國內15,854人死（國外2名），3,203人失蹤（國外5名），26,992人受傷（2012年3月8號為止）。另外，地震重引發福島第一核電廠核災。

## 反應
### 紀念
日本政府喺2011年8月7號凌晨宣佈由2012年起每年3月11號定做「國家災難防治日」。

類:21世紀地震
格仔餅

**格仔餅**，又叫**夾餅**或者**窩夫**，係源自比利時嘅小食，將雞蛋、砂糖、麵粉、淡奶溝埋一齊，倒落個格仔形嘅模烘熱佢。

響港澳地區，格仔餅會搽牛油、花生醬、煉奶同糖漿，再對摺夾成半圓形。傳統格仔餅係金黃色帶有蛋香，但近年格仔餅發展出唔同口味、顏色，譬如朱古力、蜜瓜、抹茶⋯⋯

可以配雪糕，變得更加好吃

## 睇埋
*薯格
*荷式格仔餅
香口膠

**香口膠**係種𡁻得唔吞得嘅糖，傳統係一片片嘅，而家有啲係一粒粒，叫**香口珠**，其他華語地區有啲會叫佢做口香糖。
英倫銀行

**英倫銀行**（）係英國嘅中央銀行，響1694年開張，當時係私人銀行，到1946年畀政府接收咗，再響1997年變做獨立公共機構。
紐英倫

**紐英倫**（英文：**New England**），又叫**新英倫**，係美國東北近加拿大嘅地方，包括緬因州、新罕布什爾州、佛蒙特州、麻薩諸塞州（麻省）、羅德島州、康乃狄格州。呢度係17世紀英倫人最先響美洲開發嘅地方。


Image:LighthousePoint_NewHavenCT.JPG|Connecticut
Image:Barker_Mill,_Auburn_ME.jpg|Maine
Image:Lexington Battle Green, Lexington MA.jpg|Massachusetts
Image:New hampshire in autumn.jpg|New Hampshire
Image:Rhode_Island_State_House,_Providence_RI.jpg|Rhode Island
Image:Holden-Leonard Mill Complex, Bennington VT.jpg|Vermont
食蟹海豹

**食蟹海豹**（*Lobodon carcinophagus*），又叫**鋸齒海豹**，係一種分布南半球嘅海豹，因為靠鋸齒狀嘅牙齒進食而得名。體毛銀灰色，身長2米，遍布不規則嘅黑斑點，頭部比其他海豹細，口部細長周圍有短同無咁明顯嘅鬍鬚。捕獵時，可以入水深40米位置，維持大概5分鐘時間，雖然掛住「食蟹」個名，但主要糧食係磷蝦。身體成流線型，係海豹之中游水游得最快嘅。

豹斑海豹係佢哋嘅主要敵人，佢嘅主要餐單係食蟹海豹嘅BB仔。另外，殺人鯨亦有可能會捉佢哋嚟食。

## 生態
### 嘢食

同個名唔同，食蟹海豹唔係以食蟹為主，反而係專食磷蝦（*Euphausia superba*）嘅動物，佔咗佢餐單嘅九成 呢種高度適應同時證明咗佢哋嘅獵物—磷蝦，擁有極大嘅生物量。食蟹海豹對獵物嘅偏好較少受到季節嘅影響，但目標主要以蝦公或成蝦為主。 另外，佢其他餐單包括魷魚同埋一啲南極魚種。 雖然佢哋嘅食性同其他海豹品種唔同，但呢種專化嘅捕食行為同其他物種有少量嘅競爭關係，好似藍鯨等專化嘅食磷蝦動物咁，近年因為數量減少，影響南方棲息嘅數量，造就海豹增加覓食嘅條件。食蟹海豹呢種專化嘅食性同其他海豹（豹斑海豹、威得爾海豹、露斯海豹）嘅同類食物競爭（Interspecific food competition）影響較細，但同藍鯨（*Balaenoptera musculus*）、鰮鯨（*B. acutorostrata*）就存在競爭。  

直到而家重未有食蟹海豹可靠嘅數據，但有指佢哋到20世紀時以9%嘅速度增長，有可能同捕鯨業大量捕殺鬚鯨（尤其係藍鯨）有關，咁令到磷蝦嘅數量劇增，繼至增加捕食機會。

### 天敵
豹斑海豹係食蟹海豹主要嘅天敵。初生嘅食蟹海豹經常畀佢襲擊，因此致死嘅機會極高，可能佔80%，亦有78%幼仔頭一年畀豹斑海豹襲擊嘅經歷 Long scars and sets of parallel scars, visible on the otherwise pale and relatively unmarked pelage of crabeaters, are present on nearly all young seals. The incidence of visible scars falls off significantly after the first year, suggesting leopard seals primarily target the young of the year.呢種捕獵壓力直接對食蟹海豹嘅數量同生長歷程造成直接衝擊。

畀殺人鯨（*Orcinus orca*）捕食嘅確實資料反而好少，可能冇分捕獵海豹嘅年紀曾經有人見到殺人鯨群體捕獵時，會擊打波花將海豹沖出浮冰再加以捕殺嘅情況。

## 相

File:Antarctic (js) 7.jpg
File:Crabeater Seals (js).jpg
File:Antarctic, Crabeater Seal (js) 9.jpg
File:Phoque crabier - Crabeater Seal.jpg 


## 參考

## 睇埋
其他亞南極海豹亞種：
*豹斑海豹（*Hydrurga leptonyx*）
*露斯海豹（*Ommatophoca rossii*）
*威德爾海豹（*Leptonychotes weddellii*）
盧易斯安妮

**盧易斯安妮**（，）係巴西記者、大學教授同政治人。2005年到2012年間做福塔雷薩市長。

## 出面網頁
Eunício Oliveira

**Eunício Lopes de Oliveira**（）係巴西政治人同企業家。佢喺1999年至2011年期間出任眾議員同新聞部長，2010年開始做塞阿拉州參議員。

## 連出去
* 
* 聯邦參議院
彭振生

**彭振生**，全名**若瑟‧巴羅佐‧皮門特爾**（，）係巴西政治人、銀行家同律師。佢喺1995至2011年間出任眾議員，喺2008至2010年間出任社會福利部長，2011年開始做塞阿拉州參議員。

## 出面網頁
* 彭振生先生個人網站 
* 聯邦參議院
路易斯貢扎加

**盧易斯‧貢扎加‧多納西門托**（，）係巴西民間音樂作曲家、手風琴師及歌手。

## 出面網頁
* 路易斯貢扎加官方網站
七國之亂

**七國之亂**又叫**七王之亂**，發生喺西漢初期嘅漢景帝三年（前154年）。嗰時以被封為吳王嘅劉濞為中心嘅七個劉氏宗室諸侯由於不滿國家削佢哋權，所以起兵作亂，最後俾竇嬰、周亞夫平定。

七王包括：
* 吳王劉濞
* 楚王劉戊
* 膠西王劉卬
* 膠東王劉雄渠
* 菑川王劉賢
* 濟南王劉辟光
* 趙王劉遂
進軍歌

《**進軍歌**》（越南話：Tiến Quân Ca）係越南社會主義共和國嘅國歌，由阮文高（1923-1995）作曲同填詞，1945年8月革命前出現喺越北解放區。1946年召開嘅越南第一屆國會第二次會議正式確定揾《進軍歌》做越南嘅國歌。1955年嘅第一屆國會第五次會議根據政府建議對《進軍歌》嘅歌詞做咗啲小修改。1976年7月2號，統一嘅越南國會通過決議，確定《進軍歌》做全國統一後嘅越南社會主義共和國國歌。

## 越南文歌詞

起初第1節第5行係「Thề phanh thây uống máu quân thù」（誓抨屍㕵𧖱軍讐，譯：吾誓殲敵飲其血），但為咗抹走野蠻嘅印象，所以喺1955年改咗。

## 歌詞漢語意譯
:《進軍歌》    杜友益詞    文高曲

:越南軍團，為國忠誠，崎嶇路上奮勇前進。
:槍聲伴著行軍歌，鮮血染紅勝利旗。
:敵屍鋪平光榮路，披荊建立根據地。
:永遠戰鬥為人民，飛速上前方。
:向前！齊向前！保衛祖國固若金湯。

:越南軍團，旗標金星，指引民族脫離火坑。
:奮起建設新生活，打破枷鎖一條心。
:多年仇恨積在胸，為了幸福不怕犧牲。
:永遠戰鬥為人民，飛速上前方。
:向前！齊向前！保衛祖國固若金湯。

類:越南政治
類:越南歌
Flávia Cavalcante

**Flávia Cavalcante**（）係巴西記者、電視主持人、新聞主持同埋1989年巴西小姐同塞阿拉小姐。

## 連出去
*
日本地震

**日本地震**可以係：

*1923年嘅關東地震。
*1995年嘅阪神地震。
*2011年嘅東日本大地震。
富豪B10BLE

**富豪B10BLE**係瑞典富豪出嘅一款低地台單層巴士底盤，大概1992年亮相。

富豪B10BLE係富豪B10B嘅低入口版本，有一副富豪10升臥置引擎打直擺喺車尾中間。佢有兩軸同埋三軸版，初時可以揀富豪THD103、THD104柴油引擎或富豪THG103天然氣引擎，1990年代中之後就可以揀富豪DH10A柴油引擎或富豪GH10A、GH10B、GH10C天然氣/沼氣引擎。佢可以配唔同車身，亦有啲係配富豪旗下嘅車身，以富豪8500LE等名義賣。

B10BLE嘅蹤跡遍及歐洲、澳洲同埋新加坡等地。佢喺大概2004年停產，喺唔同市場俾富豪B7L、B7RLE或B12BLE取代。
內龐穆塞諾

**內龐穆塞諾**（****；），係巴西古典樂作曲家、鋼琴家、風琴以及指揮家。 佢阿爸係個小提琴家。

## 連出去
*內龐穆塞諾音樂學院
*國際音樂樂譜圖書館
*樂譜和伴音
奄列

**奄列**係西洋嘢食，將餡放喺煎咗嘅鷄蛋上面再捲起佢變成半圓。香港茶餐廳會用火腿、鹹牛肉、叉燒、午餐肉做餡，臺灣就流行用煙肉，日本就將西炒飯做餡整奄列飯。

## 睇埋
*西班牙奄列
*奄列飯
電城鎮

**電城鎮**屬於電白縣一個鎮，除昨縣城水東鎮之外，電城係個比較繁榮嘅城鎮。文化方面有電城鐘鼓樓，山逗洗太夫人廟。主要嘅地方語言係海話。海話屬於閩南語一種系列，電城鎮其中一條村叫咗黃羌村，一條同樹仔隔離嘅村，有咗條河就係分界。
韋拉馬

**韋拉馬**（；）係巴西結他手、浪漫主義音樂歌手及作曲家。曾經喺塞阿拉州住過廿幾卅年。

## 連出去
* 韋拉馬拜謁喺東北日報
* 韋拉馬街巷–福塔雷薩市市議會
Jovita Feitosa

**Jovita Feitosa**（）係巴西志願軍人，打過巴拉圭戰爭。 

## 連出去
* Jovita Feitosa 傳記
Clóvis Beviláqua

**Clóvis Beviláqua**（）係巴西律師、政治人、哲學家及歷史學家。喺1916年，佢寫咗巴西第一人民法典。

## 連出去
* Clóvis Beviláqua法庭 
* 巴西科學院通訊
些帕

**胡斯蒂尼亞諾基些帕**（；）係巴西作家、律師同政治人。喺1920年至1923年期間出任塞阿拉州州長。

## 出面網頁
* 塞阿拉科學院文學

類:巴西律師
福島第一核電廠核災

**福島第一核電廠核災**（），縮寫**福島核災**，係世界最嚴重嘅核災之一。事發喺日本福島縣嘅福島第一核電廠。核電廠由東京電力公司經營，一共六座核子反應爐，全部係沸水式反應爐，當中四座發生事故。事緣二零一一年三月十一號，日本時間下晝兩點四十六分，發生日本東北地震，並引發海嘯。海嘯令發電廠各核子反應爐嘅冷卻系統失靈，為咗避免爐芯完全熔毀，並導致輻射四散，禍延全球，官方盡力灌水冷卻。但灌水唔多有效，化學反應令反應爐多日連番氫氣爆炸，好彩冇全毀，部份輻射塵升上天空，輻射雲飄到關東各地，以及太平洋周邊嘅地區，電廠嘅周邊地區受水土輻射污染比較嚴重。當中三號爐爐殼損毀，缺口令輻射漏出，係各爐之中最嚴重。

地震發生後，福島第一核電廠所有核子反應爐，均自動安全熄爐，停止核分裂反應，但核衰變仍然繼續，餘熱高溫需用水冷卻，以防過熱燒壞。停爐後，冷卻系統需靠火力發電推動，但因海嘯高過防波堤，令較低窪嘅發電機故障，冇法供電。冷卻系統亦靠電池行咗八個鐘後，最終斷電，冷卻水循環系統就冇法繼續運作。之後為咗降低反應爐安全殼（圍阻體）嘅壓力，核電廠職員冒死打開閥門放咗啲蒸氣出來，但最後導致氫氣爆炸兼冚樓，燃料儲存池冷卻用水跌過安全水位，令燃料棍外露，導致熔化，發生泄漏輻射事故。三月廿二號，日本經濟產業省原子能安全保安院指出，福島第一核電廠正門附近嘅輻射量，比平常最少多出七十倍，而一號反應爐嘅中央控制室輻射量，亦升到平常嘅一千倍。係日本首次確認，有放射性物質外泄，稱呢次事故為核災。

呢次核災，可以同一九八六年，蘇聯切爾諾貝爾核電廠核災相提並論，全面禁止核試條約組織指出，同切爾諾內爾核災比起，福島核災放出嘅放射物數量，碘一三一達百分之七十三，而銫一三七達百分之六十一。方圓一百公里，食水都受污染，而日本首都東京，事故發生後幾日，輻射雲飄到東京降雨後，驗出食水含輻射水平對成年人健康冇即時影響，但唔適合畀幼兒飲用，日本政府向影響市民派樽裝水。
華加斯總統運動場

**華加斯總統運動場**（）係個喺巴西塞阿拉州福塔雷薩市嘅足球場，1941年起好，愛嚟紀念巴西總統基圖利奧華加斯。 

## 連出去
*福塔雷薩市地方官職位 
*福塔雷薩市市長盧易斯安妮到訪華加斯總統運動場

類:福塔雷薩
類:足球場
福塔雷薩基督君王都主敎座堂

**福塔雷薩基督君王都主教座堂**抑或**聖若瑟主教座堂**（葡萄牙話：**Catedral Metropolitana de Fortaleza**，**Catedral de São José**）係巴西一座天主教主教座堂，位於塞阿拉州福塔雷薩市，係哥德同羅馬式美術風格建築嘅代表，如同科隆主教座堂同沙特爾主教座堂，喺1978年起好。 

## 連出去

*天主教福塔雷薩總教區

類:教堂
類:福塔雷薩
米爾卡費達拿

**米爾卡·費達拿**（**Mirka Federer**，），原名**米羅斯拉化·華蓮力**（**Miroslava Vavrinec**）係瑞士女網球員，喺斯洛伐克（嗰陣時重係捷克斯洛伐克）Bojnice出世，2歲搬咗去瑞士。

米爾卡身高174cm，體重60kg，係右手揸拍，1998年1月15號轉打職業賽。佢嘅女單世界排名最高係76，喺2001年9月10號攞到。

2000年夏季奧林匹克運動會上識咗同係瑞士網球隊嘅費達拿，無耐同佢開始拍拖。2002年因為腳傷退役，退役之後成日見到佢去球場睇費達拿打比賽。

2009年4月11號同費達拿結婚，嗰年7月23號生咗一對孖囡：Myla Rose同埋Charlene Riva。2014年5月6號再生咗一對孖仔。家陣同費達拿一齊住喺瑞士巴塞爾。而佢阿爸阿媽就喺瑞士北部城市打理一間珠寶店。

## 出面網頁
祖高域

**諾華克·祖高域**（，）係塞爾維亞男網球員，喺前南斯拉夫貝爾格萊德出世。佢身高1.88米（6'2"），體重80公斤（176磅）。

## 家庭
* 阿爸阿媽：Srdjan同埋Dijana
* 細佬（兩個）：Djordje同埋Marko

## 球員生涯
祖高域係右手揸拍，4歲開始打波，2003年轉打職業賽。

佢比較偏重喺底線攻擊打法，最大嘅優勢係佢嘅抽波、發球同埋防守能力，佢嘅上網通常畀人認為係佢嘅一個弱點，所以佢好少用發球上網呢種技術。

### 2011年球季
2011年開季，祖高域狀態大勇。佢先喺3月超過咗瑞士嘅費達拿，再次升上男單排名第2，僅次於西班牙嘅拿度。一直到5月尾2011年法國網球公開賽開波之前，祖高域未輸過一場比賽，連攞7項冠軍（澳洲網球公開賽（硬地）、杜拜（硬地）、印第安韋爾斯（硬地）、邁阿密（硬地）、貝爾格萊德（泥地）、馬德里（泥地）、羅馬（泥地））。一路去到6月3號，喺2011年已經輸過三次畀祖高域嘅費達拿喺法國網球公開賽嘅男單四強賽經過219分鐘嘅大戰，以7-6(5) 6-3 3-6 7-6(5)打贏咗佢，中斷咗佢嘅開季41連勝嘅個人紀錄（跨季就係43連勝紀錄，由2010年12月台維斯盃開始）。呢次輸波，令祖高域：(1) 挑戰自己嘅第一個法國網球公開賽冠軍失敗；(2) 挑戰世界排名第一失敗；(3) 追唔到麥根萊（John McEnroe）喺1984年做出嘅開季42連勝紀錄；(4) 追唔到Guillermo Vilas做出嘅46連勝同埋蘭度（Ivan Lendl）做出嘅44連勝紀錄。

經過一連串嘅贏波，喺2011年法國網球公開賽之後嘅6月6號宣佈嘅世界排名入便，祖高域繼續排喺第二，但係追到淨係落後第一嘅拿度45分（拿度：12,070分；祖高域：12,025分）。

2011年7月初贏咗2011年溫布頓網球公開賽男單冠軍，單賽季戰績累積到49勝1負（勝率.980）；而世界排名積分升到13,285分，壓贏拿度嘅11,270分，正式搶走拿度一哥位置。

2011年9月又贏埋2011年美國網球公開賽男單冠軍，係佢第一個美網男單冠軍。單賽季戰績累積到64勝2負（勝率.970）。喺呢個賽季贏過佢嘅就得費達拿同埋英國嘅梅利（輸畀梅利嗰場係佢退出嘅）。

總計成個2011年球季，祖高域嘅單打成績係70勝6負（勝率.921），年終排名第1，比2010年升2位；雙打成績係3勝5負（勝率.375），年終排名第240，比2010年跌77位。

#### 2011年單打輸過畀
#  費達拿
#  梅利（祖高域退出）
#  Juan Martin del Potro（祖高域退出）
#  錦織圭
#  費拿
#  Janko Tipsarevic

### 2022年缺席澳洲網球公開賽
2022年1月，祖高域喺澳洲備戰2022年澳洲網球公開賽期間，因為佢冇打針，兩次俾澳洲政府取消簽證，1月16號祖高域喺澳洲嘅法院上訴失敗被遣返，冇得衞冕澳洲網球公開賽。

### 2024巴黎奧運
2024年巴黎奧運，祖高域响男單決賽，連續兩盤打贏西班牙嘅卡路士艾卡華斯，成為史上第五位網球金滿貫得主。

## 威水史
* 單打最高排名：**1**（2011年7月4號）
* 雙打最高排名：114（2009年11月30號）
* 網球大滿貫最叻（男單）：
** 澳洲網球公開賽：**冠軍**（2008年、2011年、2012年、2013年、2015年、2016年、2019年、2020年、2021年、2023年）
** 法國網球公開賽：**冠軍**（2016年、2021年、2023年）
** 溫布頓網球錦標賽：**冠軍**（2011年、2014年、2015年、2018年、2019年、2021年、2022年）
** 美國網球公開賽：**冠軍**（2011年、2015年、2018年）
* 夏季奧林匹克運動會
** 男單：金牌（2024年）
** 男單：銅牌（2008年）

## 大滿貫賽事成就

;男單桂冠（24）

;男單亞軍（11）

## 出面網頁

* 
* 諾瓦克•德約科維奇 球員簡介
* Tennis - ATP World Tour - Tennis Players – Novak Djokovic
* ITF Tennis - Mens Circuit - Player Biography
* Davis Cup - Player profile - Novak DJOKOVIC (SRB)

類:奧運金牌得主
鬼馬雙星

《**鬼馬雙星**》（）係1974年香港電影，電影票房高達600萬港元（140萬美元），創下咗當年嘅紀錄，成為收入最高嘅電影，甚至擊敗國際功夫電影巨星李小龍。

## 故事大綱
鄧國文（許冠文飾）係監獄常客兼老千一名，同佢嘅同倉劉俊傑（許冠傑飾）十分佩服阿文嘅賭博騙術，出獄後合作騙財。出獄後阿傑安排一群人賭錢，反被阿文串通舞女珮珮（丁佩飾）贏去。阿傑又被迫佢要合作。終於佢哋設計出一個天衣無縫之妙計，並計劃向城中最大惡爺大哥全（王琛飾）落手，為咗籌集資本，阿傑本嚟要參加電視台之有獎問答遊戲節目“有上冇落”，但喺參加之前夕，阿傑因為喺沙灘出貓被打穿咗個頭；迫得由阿文代替，最後文贏咗壹萬貳仟蚊。終於佢哋同大哥全喺賭局上展開龍爭虎鬥，但計劃被一流浪漢偶然睇中，於是大哥全派人追殺阿文阿傑兩個人，但終於又被阿文用意想唔到方法，脫身而去。

## 演員

## 電影歌曲
*主題曲《鬼馬雙星》主唱：許冠傑
*插曲《雙星情歌》主唱：許冠傑

## 專輯
《**鬼馬雙星**》係香港歌手許冠傑發行嘅第一張粵語專輯，主打歌《鬼馬雙星》係許氏兄弟第一部電影嘅主題曲，專輯代表歌曲有《雙星情歌》、《鐵塔凌雲》、《無情夜冷風》等，大部分粵語歌都改編自粵曲或外文歌，《鐵塔凌雲》係許冠文外遊時作詞而開始推動原創音樂。

;曲目
#雙星情歌
#鬼馬雙星
#甜蜜伴侶     
#無情夜冷風     
#組曲
#春夢良宵 
#制水歌
#等玉人
#鐵塔凌雲
#夜雨聲
#雙星情歌(音樂) 

## 獎項
*香港金唱片頒獎典禮
:*「金唱片」：《鬼馬雙星》

## 連出去
*
*鬼馬雙星，電影
天才與白痴

《**天才與白痴**》（）係1975年香港電影。

## 故事大綱
李護士（許冠傑飾）係神經醫院嘅男護士，而阿添（許冠文飾）係雜役，佢哋最大嘅興趣就係死人值錢嘅野。有一日，鄭明（喬宏飾）被送入醫院，阿添幾經辛苦才偷去佢嘅隨身大包袱，原來裏面係一啲幾百年前嘅名貴陶瓷碎片。阿添同李護士懷疑鄭明有寶物私藏著，乃引誘佢吐露寶物所在。一日鄭明神經病大發，就此與世長辭，佢哋兩個只得搵鄭明嘅女兒公主（艾綺蓮飾）嚟到協助，李護士企圖用腦電圖機將公主以及死者嘅談話記錄落嚟，但卻唔明固中意思，唯有再向公主探索。公主透露父親經常到某處潛水，佢哋兩個又馬上出動，終於被佢哋發現大批寶物。當佢哋開心之時，原來全部明代瓷器竟然全係冒牌貨，最終阿添竟變成咗白痴，而李護士亦都被醫院解僱。

## 演員

## 電影歌曲
*主題曲《天才與白痴》主唱：許冠傑
*插曲《天才白痴錢錢錢》主唱：許冠傑
*插曲《天才白痴夢》主唱：許冠傑
*插曲《天才白痴往日情》主唱：許冠傑

## 出面網頁
*
半斤八兩

《**半斤八両**》（）係1976年香港電影。

## 故事大綱
萬能私家偵探社社長黃若思（許冠文飾）見李國傑（許冠傑飾）智擒小偷，就請咗佢。黃若思同埋李國傑合作屢破奇案，生意滔滔不絕。黃若思同埋李國傑兩個人去咗戲院偵查打單案，突現歹徒幾十人打劫戲院，九叔率領數名手下，喝令全院觀眾，盡獻隨身財物，黃若思被困座位，計無所出，李國傑溜出院外，伺機行事……。

## 演員

## 電影歌曲
*主題曲《半斤八兩》主唱：許冠傑
*插曲《浪子心聲》主唱：許冠傑

## 專輯
《**半斤八兩**》係香港歌手許冠傑發行第三張粵語專輯，主打歌《半斤八兩》係許冠傑歌唱生涯嘅第一個高峰，係當年最暢銷唱片，電影係許氏兄弟最為人稱讚，主題曲之後被改編為日文版本，電影插曲《浪子心聲》街知巷聞。

;曲目
#半斤八兩  
#浪子心聲    
#打雀英雄傳    
#梨渦淺笑     
#大家跟住唱 
#有酒今朝醉
#知音夢裡尋
#鬼馬大家樂
#夜半輕私語
#斷腸夢
#追求三部曲
#流水恨

## 獎項
*1977年度香港金唱片頒獎典禮
:*「百週年紀念大獎」：《半斤八兩》
*1978年度香港金唱片頒獎典禮
:*「白金唱片」：《半斤八兩》

## 出面網頁

*
*
*
*
*
*
*
沙袋鼠

**沙袋鼠**，又叫**小袋鼠**或者**䶈**(bok3)，係一種細種袋鼠，屬於有袋類，可分30幾種。
賣身契 (電影)

《**賣身契**》（）係1978年香港電影。

## 劇情
薜志文（許冠文飾）係鼠台電視訓練班學員，曾經簽有一張空白嘅八年合約，因為少有出鏡機會，成日想跳槽，其中細佬薜志英（許冠英飾）係青年發明家，已製成遙控笑彈，可以令人笑到控制唔到。阿文一次偶然機會，喺隔籬台做節目主持，由於表現出色，大受經理賞識，想同佢簽約，佢阿文因為同鼠台有賣身契在先，唯有推咗佢。阿文同鼠台經理談判解約不成，就同阿英密謀偷返合約，阿英不幸被護衛員鎖喺大夾萬裏面，後志文請求青年魔術家朱世傑（許冠傑飾）以魔術相助救出阿英，又要偷返合約，搞到笑料百出。

## 演員

## 電影歌曲
*主題曲《賣身契》主唱：許冠傑
*插曲《杯酒當歌》主唱：許冠傑
*插曲《飲勝》主唱：許冠傑

## 連出去
*賣身契，電影
摩登保鑣

《**摩登保鑣**》（）係1981年香港電影。

## 劇情
服務王氏護衛局十五年嘅周世昌（許冠文飾）係資深護衛，鍾意充大頭鬼，實質貪生怕死，下屬對佢恨之入骨。阿Sam（許冠傑飾）同埋新手鄧小龍（許冠英飾）捉賊有功升職，仲拆穿阿昌嘅西洋鏡，但兩個人迅即捲入盜寶旋渦，苦無脫險之計，唯有聽從阿昌荒誕嘅保命理論。

## 演員

## 電影歌曲
*主題曲《摩登保鑣》主唱：許冠傑
*插曲《印象》主唱：許冠傑
*插曲《扮野》主唱：許冠傑
*插曲《人辦》主唱：許冠傑
*插曲《相思萬千重》主唱：許冠傑
*插曲《長春不老》主唱：許冠傑
*插曲《我阿英個老婆》主唱：許冠英

## 出面網頁
*摩登保鑣，電影
茲亞德·法扎赫

**茲亞德·法扎赫**（；）係利比里亞籍嘅黎巴嫩人，喺利比里亞蒙羅維亞出世。法扎赫話佢自己識講59種話同埋喺幾個電視節目喥表演佢嘅語言天分，重表明佢「成功咁」同好多講唔同母語嘅人溝通過嚟

直到喺1998年出版嘅健力士世界紀錄大全，法扎赫一直都被列為識講同睇58種話，但係唯一嘅證據就係佢响1991年7月喺雅典做過嘅一個訪問。

但係，法扎赫喺一個叫《星期一萬歲》（Viva el lunes）嘅智利電視節目喥徹徹底底咁爆咗煲，暴露咗佢連初級嘅芬蘭語、俄語、中文、波斯語、希臘語同印度語都一無所知。當佢畀人用俄文問「今日係禮拜幾吖？」（俄語：Какой сегодня день недели?），法扎赫唔單止口啞啞唔識答，之後自我辯護嗰陣重將俄文同克羅地亞話撈亂，話人哋用克羅地亞話問佢呢個問題唔公平。

法扎赫話佢自己識講同睇下面呢58種話：

阿爾巴尼亞話、阿姆哈拉話、阿剌伯話、亞美尼亞語、阿塞拜疆語、俾路支語、孟加拉語、保加利亞話、緬甸話、廣府話、捷克話、丹麥話、荷蘭話、宗喀語、英文、芬蘭語、法國話、Fuchin、德文、希臘語、匈牙利語、冰島語、印尼語、意大利話、日文、高棉語、韓文、柯爾克孜語、老撾語 、馬來話、官話、蒙古語、尼泊爾語、挪威語、普什圖語、帕皮阿門托語、波斯語、波蘭話、葡萄牙話、羅馬尼亞話、俄文、塞爾維亞-克羅地亞話、吳語、僧伽羅語、西班牙話、藏語、斯瓦希里語、瑞典話、塔吉克話、泰文、土耳其話、烏爾都話、烏茲別克語同越南話。

## 參考

## 出面網頁
*  - 由一篇喺法扎赫出版嘅書叫《西班牙話教學》（Ensinando a Aprender Espanhol）取錄嘅文章。
* 
* 
* 

類:歸化黎巴嫩公民
𦧲

**𦧲**（）係將口入面嘅嘢經口唇整出口出面嘅行為。唔同年代同地區對呢個行為有唔同嘅理解。

## 文化內涵
喺全球好多發達國家同經濟比較發達嘅地區，向人哋塊面度𦧲係話憎到爆、極度唔滿意、羨慕妒忌恨噉解。尤其係隨地𦧲嘢（包括口水同痰），喺全球經濟發達地區可以睇成唔文明嘅行為。

## 問題
### 衛生
喺中國嘅中醫理論講，民間大多數人認為，痰唔可以積喺身體入面，所以必須快啲𦧲咗佢。但隨地𦧲好容易出現好嚴重嘅衛生問題（因為人體內有好多細菌），所以隨地𦧲係好唔衛生嘅行為。
### 法律
世界有好多國家同地區有將隨地𦧲列入非法行為。例如星架坡，隨地𦧲會罰好多錢，嚴重啲可能要接受鞭刑。喺香港，隨地𦧲一次要罰＄1500。

## 有關
* 痰罐
海洋爬蟲類

**海洋爬行類**係一群再次適應水生環境或半水生環境嘅爬蟲類動物。

最早嘅海生爬行動物出現喺古生代二疊紀嘅中龍類。喺中生代期間，好多爬蟲類生物群適應海中生活，包括好多相似嘅演化支：魚龍類、蛇頸龍類、楯齒龍類、滄龍類、幻龍類。

喺白堊紀末嘅大規模滅絕事件後，海生爬行動物數量減少。現存海生爬行動物包括：
#海龜：所有海龜品種；
#海蛇：所有海蛇品種；
#蜥蝪：海鬣蜥；
#鱷魚：主要係灣鱷，另外古巴鱷，美洲鱷

有啲海洋爬行類，例如魚龍類與同埋滄龍類，極少返上陸地，喺水度出世。其他好似海龜同埋鹹水鱷，仍然會去岸邊產卵。現存50種海蛇之中，只有4種生活喺東南亞同太平洋西南部島嶼嘅海洋金環蛇係要上岸產卵，其餘都係直接喺水中生育後代嘅。

## 參考
*《海底秘密客》中文版，ISBN 957-29917-6-0
Artur Bruno

**Artur José Vieira Bruno**（）係巴西學者、教授同政治人。佢喺塞阿拉州福塔雷薩市出世，1986年至1995年間出任福塔雷薩市議員，1995年至2011年期間出任塞阿拉州立法會成員。2011年開始做塞阿拉州眾議員。

## 出面網頁
* 個人網站
* 塞阿拉州立法會
* 巴西眾議院
大煤炭

**大煤炭樂隊**（）係嚟自巴西塞阿拉州福塔雷薩市嘅六人搖滾樂隊組合，曾經喺1967～1978年活躍過。

## 出面網頁
*麥塞婭娜鄰里網站

類:巴西文化
露雲娜

**露雲娜**，全名**露雲娜歌迪斯**（菲律賓名：**Rowena Ellen Cortes**；），係香港女歌手。佢係菲律賓人，香港大，講流利英文及廣東話。

1968年佢5歲時已經喺相當於今日嘅新秀大賽嘅「Talent Quest」得冠軍。1969年EMI菲利浦同佢灌錄個人首張大碟《VERY VERY VERY》。

露雲娜1976年9月（13歲）正式入行，代表作主唱無綫電視卡通片集主題曲《傳說》（日本動漫千年女王港版主題曲）、電視劇主題曲《荳芽夢》。

## 參與電影
*1978年《大煞星與小妹頭》（飾演女主角歌星小妹頭，男主角係喬宏）
*1981年《衝擊21》（電影男主角係張國榮）
*1982年《檸檬可樂》（飾演女配角阿喪，男主角係張國榮，女主角係周秀蘭）
*1983年《Horatio IPI》
*1984年《Heroes Three》
*1989年《To Live And Die In HongKong》

## 參與電視劇
*世界名著（1976年）無綫電視
*問我知（1977年）無綫電視
*青春熱潮disco fever（1978年）無綫電視
*荳芽夢（1981年）無綫電視

## 睇埋
* 林慕德，合作填詞人
* 翁靜晶，喺《荳芽夢》合作嘅演員
* 郭富城，喺MTV中合作嘅藝人
* 最佳電影歌曲，獲獎
* 電影《俏皮女學生》
* 歌曲《不安全地帶》
* 歌曲《手掌上的電話號碼》
* 歌曲《講男講女》（2010年），同陳奕迅合唱

## 註

## 出面網頁
千年女王

《**千年女王**》（新竹取物語 1000年女王）係松本零士原作漫畫，之後改篇成動畫。

## 故仔
故事講1999年9月9號零時9分9秒太陽系第10行星「拉美圖惑星」會接近地球。住嚮東京郊外某城市初中學生雨森始（雨森初），因為爆炸意外屋企人死晒。自己嚮醫院遇到神秘女仔，係拉美圖派嚟打救地球嘅「1000年女王」。

## 主題音樂
* 1981年—《コスモス・ドリーム》（日文版，千年女王電視卡通主題曲，宇崎竜童作曲，高梨雅樹主唱）http://www.youtube.com/watch?v=gsWqfxld9e8&feature=related
* 1981年—《まほろば伝説》（日文版，千年女王電視卡通片尾曲，宇崎竜童作曲，石川まなみ主唱）http://www.youtube.com/watch?v=9FqHQAHdqYY　 
* 1981年—《千年女王》（粵語版，千年女王電視卡通主題曲，宇崎竜童作曲，露雲娜主唱）http://www.youtube.com/watch?v=9WeF9RwVKQM
* 1981年—《傳說》（粵語版，千年女王電視卡通片尾曲，宇崎竜童作曲，露雲娜主唱）http://www.youtube.com/watch?v=9FqHQAHdqYY
* 1982年—《Angel Queen》（英文，千年女王電影版主題曲，喜多郎作曲，Dara Sedaka主唱）http://www.youtube.com/watch?v=-aNrEDpNloo

## 睇埋
* 竹取物語
* 交響詩宿命
劉翁靜晶

**劉翁靜晶**(英文：**Lau Reimer Mary Jean**，簡稱：**翁靜晶**（英文：**Mary Jean Hotung**），）係香港執業律師同作家，做過演員、節目主持人同保險經紀。

## 形象

## 身世
佢阿爸係美國人，阿媽係唐人，1964年喺越南出世，1984年同劉家良結婚，有兩個女劉萬儀同埋劉幸儀，劉家良喺2013年逝世。2019年，佢同何猷彪結婚，細女劉幸儀亦喺同年同男友Roberto喺英國簽字結婚。

## 學歷
*香港大學專業進修學院法律文憑（1996年）
*香港大學專業進修學院香港法律專業共同試證書（1997年）
*香港大學法學專業證書（1998年）
*香港大學法學碩士（2001年）
*曼徹斯特都會大學榮譽法律學士（2002年）
*中國政法大學民事法學博士（2006年）

## 演出作品
### 電視劇
*年青人（無綫電視）
*荳芽夢（無綫電視）
*突破（無綫電視）
*歲月河山（香港電台）

### 電影
*喝采（Encore）（1980）
*楊過與小龍女
*武林聖火令
*妖魂
*如來神掌
*第一次（張國榮，翁靜晶）

### 電視節目主持
*女人心（有線電視）
*危險人物（亞洲電視）

### 電台節目主持
*愛情女殺手（商業電台）
*Sunday Morning 三個友（商業電台）
*XO 三女將（新城電台）
*遇強越強（商業電台）
*危險人物（商業電台）

## 作品集
已出版嘅作品結集有：

## 注釋

## 參考

## 出面網頁
* 
* 
* 
* 
* 
* 
*翁靜晶個人網站
* 

類:香港女作家
天地圖書

**天地圖書有限公司**（**Cosmos Books Ltd.**）係香港出版社之一，兼出版、發行同零售生意，1976年成立。現任董事長係陳松齡。

## 天地網
天地網，係天地圖書公司網頁，提供有關天地圖書、出版、文化資訊。

## 睇埋
*當代散文典藏
*香港書店一覽

## 參考

## 出面網頁

*出版之門：出版名錄—天地圖書有限公司
*香港出版總會：天地圖書有限公司
*香港印藝學會：自有天地－陳松齡
碘一三一

**碘一三一**（碘讀顛；英文Iodine-131），全稱**碘一三一同位素**或者**碘同位素一三一**，係碘元素嘅同位素之一。因佢原子量係一百三十一而名。因爲佢會輻射，人稱**放射碘**（radioiodine），雖則碘唔係得呢隻同位素會輻射。

碘一三一同其他同位素一樣，有質子五十三粒，但中子就有七十八粒，所以夾埋原子量有一百三十一。碘一三一個核子，好唔穏定，當中一中子會轉成一質子，放出一電子同能含光能之丙種射綫，元素轉化成氙一三一，先至穏定，唔會再放射。佢嘅輻射，就係射出嘅電子同能量。碘一三一嘅半衰期約八日之久，準確啲係八日又萬分之一百九七。

碘一三一係由鈾、鈽（鈈）核分裂而來，而釷嘅分裂物，亦會生出碘一三一。
銫一三七

**銫一三七**（銫讀色；英文caesium-137），全稱**銫一三七同位素**或者**銫同位素一三七**，係銫元素嘅同位素之一。因佢原子量係一百三十七而名。銫一三七會輻射。

銫一三七同其他同位素一樣，有質子五十五粒，但中子就有八十二粒，所以夾埋原子量有一百三十七。銫一三七個核子唔穏定，當中一中子會轉成一質子，放出一有電子嘅乙種射綫，元素轉化成鋇一三七，而佢喺穏定，視乎放電子能量而定。放得多時，去到能量最底狀態，就好穏定。放得唔够多，鋇一三七由高能，再放含光能之丙種射綫，去到最底。銫一三七嘅半衰期約卅年之久，準確啲係卅年又一百分之十七。跟住而高能嘅鋇一三七，去到底嘅鋇一三七，半衰期爲二分鐘又百分之五十五。所以銫一三七衰變總係夾雜乙種同丙種射綫。

碘一三一係由核分裂而來。係核災同核彈爆炸嘅污染指標。
甲種射綫

**甲種射綫**（alpha ray），又寫**α射綫**，係射綫一種，由核子放射出來。佢本質係氦四核子，係粒子一種，所以又叫**甲種粒子**（英文alpha particle）或者**α粒子**。α係希臘字母之首，讀似坳化，拉丁拼寫alpha。

氦四核子有質子兩粒，中子兩粒，原子質爲四。由於質子帶正電，所以電荷爲正二。由於佢帶正電，喺射綫喺磁場之中，會偏轉一方。因佢帶電荷，會令物質電離。因爲咁，若果或吸或食射綫源入體內，射綫會破壞細胞。幸而喺體外，氦四核大重，容易阻截，紙一張就擋到，而層皮都擋佢入體內。

## 睇埋
* 乙種射綫
* 丙種射綫
乙種射綫

**乙種射綫**（beta ray），又寫**β射綫**，係射綫一種，由核子放射出來，以高速橫行，達光速九成。佢本質係電子，係粒子一種，所以又叫**乙種粒子**（英文beta particle）或者**β粒子**。β係希臘字母第二，讀似卑他，拉丁拼寫beta。常見乙種射綫嘅電子，係負電子，但亦有指反電子，旣係正電子，視爲反乙種射綫。

由於電子帶負電，所以電荷爲負一。由於佢帶負電，喺射綫喺磁場之中，會偏轉一方。若係反電子，性質一樣，不過偏轉方向相反，亦會同正電碰撞，湮沒成光，卽放丙種射綫。

因乙種射綫帶電荷，會令物質電離。因爲咁，射綫會破壞細胞，以至破壞遺傳基因，引致突變。乙種射綫用鋁紙，或係平日講嘅錫紙一張就擋到。

乙種射係核衰變所生，中子轉成質子，放出高速電子同電子反中微子。反乙種射綫，則相反，由質子轉爲中子，放出正電子同電子中微子。

## 睇埋
*甲種射綫
*丙種射綫
丙種射綫

**丙種射綫**（gamma ray），又寫**γ射綫**，音譯**伽馬射綫**，係射綫一種，由核子放射出來。本質來講，光來睇，佢係電磁波一種，波長極窄，頻率至高，能量係電磁波之冠，以物質來睇，佢係高能量光子，以光速橫行。γ係希臘字母第三，讀似加麻，拉丁拼寫gamma。

由於光子唔帶電，唔受磁場影響。佢高能量亦有電離作用，但唔及帶電嘅甲種射綫同乙種射綫。佢唔帶電兼高能量，令佢穿透力強，要鉛磚先可抵擋。射入生物，細胞亦易生變受損，遺傳基因突變，易患癌等症。

丙種射綫係由核子內變所生，性質同X光類似，只不過X光係核子之外所生。

## 睇埋
*甲種射綫
*乙種射綫
碌

**碌**（），香港叫**root機**，係一種攞到Android（安卓）操作系統嘅超級用戶許可權限嘅方法，佢可以用嚟幫用戶超出手機製造商嘅範圍嚟卸咗啲手機出廠商事先裝咗喺手機入面啲程序同部分需要喺超級用戶許可先至可以用得嘅嘢。而呢種操作方法凈係得Android系統嘅手機先至可以用到。

## 原理
手機製造商喺手機出咗廠之後，佢冇開到碌機嘅許可（除咗小米同MEIZU嘅牌子之外），所以佢唔受人碌機嘅。但係而家碌到機嘅方法係用系統嘅漏洞。而唔同嘅手機廠商，有嘅漏洞都唔一樣，所以搞出咗碌機方法都唔一樣。但係唔理用咩辦法嚟實現碌機，最後都係要喺su嘅可執行文件複到Android系統嘅/system分區入面再用chmod命令嚟整佢嘅許可權出嚟。而家用得最多嘅系統漏洞是zergRush，呢個漏洞係啱用喺Android 2.2-2.3.6嘅系統，所以而家超過半數嘅Android系統手機都可以碌到機。其它嘅漏洞方面，重有Gingerbreak、psneuter等等。

## 睇埋
* 破獄（iOS系統嘅一種碌機方法）

## 註
關東地震

**關東大地震**係一場喺大正12年（1923年）日本時間9月1號上晝11:58分發生喺日本關東平原嘅地震災害，黎克特制7.9級，震央喺神奈川縣相模灣嘅伊豆大島。呢次地震摧毀咗東京同埋附近嘅港口橫濱、周圍嘅千葉縣、神奈川縣同埋靜岡縣，喺成個關東地區造成廣泛破壞。

## 傷亡
*死亡人數、失蹤人數：約14萬2千8百人（官方統計死亡者約105,000人） 
*避難人數：最少1900萬人以上 
*冧咗嘅樓：約128,266棟
*畀火燒咗嘅樓：約447,128棟

因為關東大地震發生喺中午，當時好多人咁啱開咗火煮飯，搞到好多地方都發生大火，增加死傷人數。喺地震發生嘅時候，日本北部能登半島附近沿海嘅颱風所帶嚟嘅強風，令到大火好快咁蔓延。好多人因為佢哋嘅腳棘住喺熔咗嘅瀝青路入面而遇難。而最大嘅單一傷亡災難就係發生喺陸軍本所被服廠跡地（依家嘅橫網町公園），當時大約38,000人湧咗入去東京市中心呢個空曠嘅空地，被後嚟引起嘅火災暴風燒死。地震搞到好多地下水管斷裂，令到救火工作相當困難，大火要到9月3號朝早先救熄。

## 地震後嘅動亂
大地震引起好多民眾恐慌同混亂，搞到傳出好多謠言。有人話喺日本嘅朝鮮族利用災難嚟獲利，犯咗縱火同埋搶劫案，重收埋炸彈，於是好多市民覺得嬲。喺地震發生之後，喺東京同橫濱大約有6,600個韓國人畀人大規模屠殺。亦有一啲人又畀人當係韓國人，例如中國人、沖繩人同埋一啲講區域性方言嘅日本人，佢哋都遭受同樣嘅命運。大約有700個華人，其中大部分嚟自溫州畀人殺咗。溫州後來喺1993年起咗一座紀念碑紀念呢次屠殺。

362個日本人最後畀人告謀殺、蓄意謀殺、誤殺同埋襲擊。但係大多數人都畀人放咗，甚至嗰啲已經畀人送咗去監獄嘅人後來都因為昭和天皇結婚紀念受到赦免畀人放返。相反嘅係，喺呢段期間分別有兩個韓國人畀人告謀殺、三個韓國人畀人告縱火同埋六個韓國人畀人告搶劫。

## 地震後加速戰爭
呢次大地震加速咗日本軍國主義喺國內嘅漫延，日本政府為咗擴大版圖，遷移人民，避開天然災害嘅威脅，加速用軍事手段打第二啲國。最終喺十幾年之後嘅第二次世界大戰做咗軸心國之一，喺東亞地區建立咗大東亞共榮圈。

類:日本地震
類:20世紀地震
類:1923年
水煲

**水煲**係煲一種，煲水架生。用料銻、合金、不鏽鋼或耐火玻璃、安全設計水滖有BB聲。

## 煲水方法
能源分類：
* 明火加熱
** 石油氣
** 煤氣
** 火水
* 無火加熱
** 太陽能
** 電水煲。
柴灣角

**柴灣角**（）係香港一地，喺荃灣西便。佢原本係海角，家下係荃灣新市鎮一部份，擴大指介乎荃灣市中心同荃灣西約之間一帶，包括山同填地。

## 史
早期文獻，柴灣角有香港鄧氏族人嘅祖墳，名三潭印月。香港市政局出版嘅《香港文物》話，柴灣角出土過新石器時代同埋漢代嘅文物。

英人地圖所示，柴灣角係介乎兩涌之間，一東一西，構成一海灣，至於此灣係咪叫柴灣，而角位係咪喺西涌之處，就唔可考。灣爲涌口灘地。家下翠豐臺，就正正兩涌之間，介乎海同灘之地上。東涌口約爲家下安育路，而西涌口約翠豐臺南角，青山公路處。柴灣角嘅柴灣，係極尋常嘅地名，香港島東北亦有柴灣。可能指浪柴，卽學名紅樹木，但今日已不可考。

一八九八年，英國由大清租新界後，柴灣角亦隨之入香港領域，柴灣角地近荃灣，是爲荃灣之約內。而爲咗方便交涌管治，無耐就開咗青山道，卽家下叫青山公路。青山道九咪處，就係柴灣角。當時呢段青山道，係起喺海上，灣對出嘅。呢段時期唔無村無圍，只有零丁嘅屋，同丁屎咁大嘅田。最近嘅村，東面海邊嘅白田壩，同北面一山之隔嘅涌角。

之後有零星工業發展，亦有人起寮仔住。一九二九年，《香港工商日報》提及有亞細亞煤礦公司辦事處。而一九三三年，柴灣角有寮仔，住有客家人。一九三四年，西面嘅下花山村，有西竹蘭寺，要經柴灣角落山，靠青山道往來。

到咗二十世紀六十年代，此灣對出填海，由灣至大涌道一地，叫柴灣角工業區。東面一涌，導入填地明渠，先至出海，家下明渠已蓋成暗渠，喺柴灣角變電話站東側。西面一涌，因開山，水導入東涌而斷流，導流喺翠豐臺後便。

填地一帶，有柴灣角街，由原柴灣角，直指大涌道。

除咗填地之外，荃景圍山上一帶住宅區，亦歸入柴灣角。以前呢帶係工業區，後尾工業淡出，住宅替代。當中較大有荃威花園，亦有荃灣港安醫院同柴柴灣角天主教小學。元荃古道荃灣入口，亦喺呢帶山上。
鄧光榮

**鄧光榮**（男；），祖籍廣東順德，香港出名演員、電影監製同埋電影導演。

1963年，當時17歲嘅佢處子主演《學生王子》，自此開始佢嘅演藝生涯。由於呢部電影，令佢得到「學生王子」嘅綽號。

2008年3月2號，喺契妹沈殿霞嘅追思會上便，鄧光榮公開要求沈嘅前夫鄭少秋上台交代，咁多年嚟有無理前妻沈殿霞同埋照顧個囡鄭欣宜。但係呢個做法引嚟觀眾好不滿，重對佢產生咗負面評價，亦因為咁，佢就畀當時嘅網民起咗個「殯儀之星」嘅謔稱。

2011年3月29號夜晚九點半左右喺喺何文田嘉道理道嘅屋企昏迷，救護員到場後證實佢死咗，享年64歲。初步相信佢心臟病發。因為喺電影界入便，佢同成龍都有「大哥」嘅尊號，鄧光榮死咗之後網絡上便就曾經誤傳成龍死咗。

## 傳聞
鄧光榮喺香港黑幫聯公樂當中具領導地位。

## 屋企人
*兩個阿哥（其中一個叫鄧光宙）一個家姐
*老婆嚴珍納 Janet
*兩個女，大女鄧業炘同細女鄧業煒
## 資料來源

## 拎
*
蘇炳文

**蘇炳文**（）係中國將軍，以抵抗日本侵畧而聞名。佢出世時係大清人，成名時係中華民國人，到後尾轉投中華人民共和國。
九龍城大街

**九龍城大街**，查實叫**大街**，係香港一街，喺九龍城，已失。九龍寨城外，聚民成市，商舖林立，由大街實通。大街由石板鋪成，由寨城東南角，通去龍津步頭。步頭由啟德濱填地所沒，所以大街通去英皇子道，近當時九龍城差館。

此街隨日後九龍城重建而湮沒，但大概係今日東正道同沙浦街。
艾勒通·些拿

**艾勒通·些拿**（，；），全名叫**艾勒通·些拿·達蕭華**（，），香港傳媒一般簡譯做**冼拿**，係巴西一級方程式賽車手，1988年、1990年、1991年三度幫麥拿侖車隊攞到F1世界冠軍。1994年F1聖馬力諾站，冼拿喺一場撞車意外死咗。

些拿係賽車史上最受歡迎嘅車手，好受車迷嘅愛戴，重被譽為F1史上最偉大嘅車手之一。

## 註

## 拎
* 冼拿紀念官網
圖則

係描繪建築物所有圖，以比例畫出來，表現建築物外內各笪空間同系統(客廳、房間、空間同其它硬件分佈)，室內包括牆體、出入口動線、窗位置圖，傢俬同物件分佈。

圖則方便建築師(則師)、土建工程師，機電工程，冷氣工程、消防工程、景觀設計，城市規劃、繪圖員、測量員、工程報價、發展商、室內設計師、建築承包商、地盤工人、裝修、供排水、業主、保安、消防、訪客溝通用同興建完工修改等嘅用途。

圖則係建築物所有圖，以比例畫出來，表現建築物外內各個空間及系統(客廳、房間、空間同其它硬件分佈)，室內包括牆體、出入口動線、窗位置圖，傢俱及物件分佈。圖則方便建築師(則師)、土建工程師，機電工程，冷氣工程、消防工程、景觀設計，城市規劃、繪圖員、測量員、工程報價、發展商、室內設計師、建築承包商、地盤工人、裝修、供排水、業主、保安、消防、訪客溝通用及興建完工修改之用。

## 分類

圖則大致上可以分做幾大種：
#平面圖係描繪建築單體(Building)由上面望嘅切面分佈嘅圖，建築每層樓嘅建築空間分佈圖，描述每層空間以及每笪空間嘅位置。詳細說明建築空間分佈有幾多傢俬物件同系統，通常平面圖分建築平面(ARCH)、結構平面(ST)、空調平面(HVAC)、消防平面(Fire)、供排水平面(AG/EG)、強弱電(ELE/ELV)同實外嘅景觀平面(LA)。
#剖面圖（Section，）描述建築嘅截面，表達平面睇唔到嘅資訊，例如高度及組成部份，與外面嘅相對高度資訊。
#立面圖室外描述建築外樣貌(傳統會在立面加入唔少陰影，令建築望落更加立體)，室內描述牆身樣貌同埋材料細節部份。


File:Sample Floorplan.jpg|一間屋其中一層嘅平面圖
File:L-Observatorium.png|德國一個天文台嘅截面圖
File:Panthéon Soufflot - élevation principale.png|法國先賢祠正面海拔圖
File:Dercy House drawing-room1777.jpg|一間房嘅立體圖
File:Campus-SKOLKOVO.jpg|用電腦圖像產生嘅建築物立體圖


## 睇埋
*工程圖
*3D
*逃生路線
*緊急疏散
*畫

## 註
暴力特區

《**暴力特區**》（法文：**Banlieue 13**）係一部法國動作片，喺2004年11月10號喺法國首映。

## 劇情
2010年，巴黎其中一個貧民區畀人叫做「第十三區」，嗰區畀黑幫、毒販等霸住，毒品、槍械泛濫，政府方面放棄咗對嗰區嘅管治，重用圍牆隔開嗰區，任得嗰區嘅人民自生自滅。

一個叫做Leïto嘅居民，為咗保障佢住緊間屋個屋主嘅安全，一個人向Taha嘅黑幫發動襲擊，嗰陣時搵到好多可卡因重銷毀咗，Taha班埋大批手下追殺Leïto，Leïto用超乎常人嘅體能避開追捕，但係Taha脅持咗Leïto個妹Lola做人質。Leïto就向Taha嘅基地進攻，救返Lola，重反而脅持咗Taha。Taha畀Leïto帶咗去喺嗰區邊界嘅差館，但係警察唔單止唔受理，重拉咗Leïto，又放咗Taha，任得佢擄走Lola。

六個月之後，一個叫做Damien嘅臥底警員，喺十三區外便冚咗一個地下賭場，拉咗個阿頭。無耐收到Taha偷走核武器嘅消息，嗰件武器會喺24個鐘裏便自動爆炸。為咗阻止核武襲擊，Damien唯有同畀人收咗監嘅Leïto攜手合作，化解危機。

## 睇埋
*Parkour

## 拎
*暴力特區電影首頁
般奴冼拿

**般奴 冼拿**（**Bruno Senna Lalli**，）喺巴西出世，係一級方程式賽車手艾勒通·些拿嘅外甥。佢本身都係一級方程式賽車手，2009年加入咗F1新車隊伊斯巴尼亞車隊。

## 出面網頁

* 般奴冼拿個人網站

類:賽車手
香港愛國主義陣線

**香港愛國主義陣線**（）係由香港一班支持中華人民共和國嘅網民成立，核心思想係愛國主義同民族主義，大多數同時支持中國共產黨。

## 標語
愛祖國，愛香港，分享祖國嘅喜悅，為身為中國人而驕傲！

## 立場
反對台獨、藏獨、疆獨等分裂國家嘅意圖，反對外國勢力借機干預國家事務，支持中國共產黨以循序漸進嘅方式進行改革，肯定改革開放嘅成果，對一國兩制嘅實施情況感到滿意，反對以暴力方法發表意見同訴求，擁護社會嘅和諧同埋穩定，對國家逐漸崛起，中華民族富強充滿希望。

## 範疇
*政治經濟：中國內地、港澳台灣、世界各地
*軍事科技：中國大陸、台海地區、環球資訊
*新聞時事：國家大事、國際視野、香港時事
*學術文化：歷史文化、宗教哲學、文學藝術

## 連結
*
屈穎妍

**屈穎妍**（，係香港親中派傳媒人同專欄作家，做過電視台阿四、電影打雜、中學教師、新聞記者、雜誌編輯、顧問，喺香港中文大學畢業，主修中文。屈穎妍經常發表激進親中共言論，亦由於多次杜撰及散布謠言，引嚟唔少批評。屈穎妍個老公係香港傳媒人林超榮（"超人"）。
## 公職
*香港再出發大聯盟發起人
*中國文藝評論家協會理事
## 政治取向同爭議
喺2014年佔領中環運動，屈穎妍支持建制派，支持反佔中，但多次喺佢嘅專欄發表警察用武力鎮壓學生同埋佔領公民廣場等同去大眾銀行打劫一樣嘅行為。佢亦曾經試過多次，喺佢嘅專欄文章混合一啲虛假資訊，例如，佢曾經發表假新聞，老屈陶傑同美國中央情報局人員食飯，結果被陶傑反駁，揶揄佢創作創作Fake News而自行『開心日報』。就連部分親中派人士(例如：周梁淑怡)都佢作出過批評。另外，佢亦被視為梁振英嘅支持者（梁粉）之一。

另外，喺2021年4月，學術期刊Information Systems Frontier亦有文章發表，批評屈穎妍作為新聞工作者，甚至作為大學傳理學系嘅兼職講師，但就其身不正，發表假新聞同仇恨言論，令香港嘅政治兩極化加劇，而Twitter喺2019年8月移除咗唔少假帳戶同內容，當中唔少轉載咗屈穎妍嘅言論，亦正好證明呢啲對屈穎妍嘅批評。

### 雖言論仇日但行為崇日
屈穎妍成日公開痛批日本文化及日本人，亦強調香港人，尤其%e6%98%af細孥仔，要銘記中日之間嘅民族仇恨。不過屈穎妍喺著作中提及，有帶自己啲女去日本，引導佢哋欣賞日本文化及以日本人為學習榜樣。

### 主張一國一制
喺2016年，屈穎妍曾向時任全國人大常委會委員長張德江去信提出期待喺香港實行違反基本法嘅「一國一制」。

### 支持香港基本法第23條立法
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。

### 警察疑執勤期間買海鮮，屈穎妍散播假新聞辯護
喺2015年，有多名軍裝警察被影到喺街市買海鮮，涉嫌違反警察通例，但係屈穎妍就發表《連呼吸都是罪》一文，喺無證據嘅情況下，話佢哋其實在處理海鮮阻街案件，所以要帶海鮮返去做證物。有評論就反駁佢，話呢啲案件係應該由食環署處理，就算案件要警方搜集證據，現場拍攝已經可以，無需要海鮮當證物。就連警察自己嘅官方回應，都無提及呢個解釋，只係強調對警員嘅紀律要求。

### 錯誤評論美國選舉制度
2016年11月，屈穎妍曾經喺親中派堅料網發表《大哥蒙難了》一文，當中指喺美國276張選舉人票就做總統，比起689票（梁振英喺2012年香港特首選舉得票）少，但佢就並無提及當時香港選委會入面，唔計35名立法會直選議員同5名區議會（第二）功能組別議員，其他選委會成員都係喺只得幾十萬人有份嘅小圈子入面產生，但美國選舉人係由全國人民選出，而且只能按照所屬州份嘅普選結果投票。

### 雙重標準針對鄺俊宇關注動物權益
喺2017年10月，觀塘一間藥房有貓被指襲擊一名內地遊客，從而引起網上討論，仲有兩名本身有關注動物權益嘅立法會議員（民主黨鄺俊宇同民建聯劉國勳）嘅跟進。不過，屈穎妍就曾經撰寫專欄文章，叫人唔好考慮事情對錯，然後又批評鄺俊宇由元朗（鄺俊宇嘅區議會選區所在）踩過去唔係自己選區嘅觀塘，話佢鼓勵社會唔守法，仲話「大家可以愛心爆棚，但請別借愛心之名推倒法治」。不過，鄺俊宇同劉國勳其實都唔係地區直選議員，觀塘對於佢哋都唔算係直接負責嘅選區，但屈穎妍對於劉國勳由北區踩過去觀塘，就從未作出批評。

### 發放假新聞批鬥 M+ 博物館
香港親中派喺2021年就西九文化區M+博物館「希克系列」藏品嘅題材問題進行批鬥，其中屈穎妍喺《大公報》發表文章，當中提及嘅各樣資料都被發現錯誤，包括收藏家嘅背景、董事局成員名單等。例如，佢提到梁振英同周梁淑怡係西九文化區管理局董事局成員，又形容佢哋2012年喺董事局之間嘅討論，但兩人其實從未出任過董事局成員。屈穎妍嘅文章又話當時唐英年係副主席，但係董事局喺2014年起先至設副主席一職，至今都係由夏佳理出任。至於收藏家烏利．希克嘅背景方面，佢聲稱希克係1980年代瑞士駐華大使，但根據西九文化區網站資料，希克喺1995年先至被瑞士政府委任為大使，派駐中國、北韓同蒙古。

喺文章發表之後，周梁淑怡去信《大公報》澄清從未加入西九董事局，又批評文章提及佢嘅內容全面失實，同事實嚴重不符，深表遺憾。公民黨前立法會議員陳家洛亦形容，屈穎妍咁做係搞港式文革。

## 選舉經歷
喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。

## 著作
*《超人師奶與三囡囡》
*《怪獸家長》
*《石破天驚--傑出華人指揮家石信之》
*《一家爽一爽》
*《親親小熊貓》
*《怪獸家長II》

## 參考

## 出面網頁
* 香港電台網站
臺中市

**臺中市**（；；台灣話白話字：Tâi-tiong-tshī）係臺灣嘅直轄市、係臺灣第二大亦係中部最大嘅都市，面積2,215平方公里，人口約莫281萬，下轄29個區。2009年6月23號，行政院核准「臺中縣市合併改制直轄市」案，於2010年12月25號正式合併成而家嘅直轄市。有「臺灣嘅京都」嘅美譽。

## 目錄
臺中市係臺灣中部嘅文化、教育同埋經濟等範疇嘅中心。成個臺中都會區嘅總人口響2009年世界排名第131位，係臺灣中部最大嘅都會區。

## 交通

臺中市嘅交通設施包括：
*台鐵
*高鐵台中站（可以去台鐵新烏日站、台中捷運綠線高鐵台中站轉車）
*台中巴士
*台中BRT
*台中捷運

## 區劃人口

而家臺中市有29區，係由原臺中市嘅8個區同埋原臺中縣嘅3個縣轄市、5個鎮同13個鄉改制而來，市政府喺西屯區（改制前臺中市政府嘅西區，臺中縣政府就喺豐原市）。和平區係全市面積最大嘅市轄區、全國第四大嘅第三級政區，而中區就係全國面積最細嘅政區，唔到1平方公里。

縣市合併初期，臺中市政府有意第時將29區整合為14區，調整後每區嘅人口大概喺十八萬至三十萬以上，有效執行都市計劃嘅發展，縮細城市鄉村差距，促進都市均衡發展，以利達到標準生活水平，提高發展國際城市競爭能力；但2018年時，臺中市政府民政局表示重未規劃調整。

*總人口25萬人以上：北屯
*總人口20萬人至25萬人：西屯、大里
*總人口15萬人至20萬人：太平、南屯、豐原
*總人口10萬人至15萬人：北區、南區、西區、潭子
*總人口5萬人至10萬人：大雅、沙鹿、清水、龍井、大甲、東區、烏日、神岡、霧峰、梧棲、大肚、后里
*總人口5萬人以下：東勢、外埔、新社、大安、中區、石岡、和平

以下政區依郵遞區號排列：

*人口消長計算方式係本月人口減去上月人口，負值以紅字表示，正值以藍字表示，冇增長以綠字表示
*資料時間：2020年2月；來源：臺中市政府民政局
*地理分區攷：臺中市區域計畫(正式公告版)
*高度成長（年成長率高於1%）：南屯、北屯、梧棲、太平
*穩定成長（年成長率0.1%~1%）：清水、西屯、沙鹿、南區、潭子、烏日、大里
*成長停滯（年成長率平均±0.1%）：龍井、外埔、大雅、神岡、豐原
*輕度外流（年成長率-0.5%~-0.1%）：北區、后里、東區、霧峰、西區、大肚
*中度外流（年成長率-1%~-0.5%）：中區、大安、東勢
*高度外流（年成長率低於-1%）：和平、大甲、新社、石岡

1981至今臺中市人口變化：

* 臺中市同臺中縣喺2010年底合併

## 攷

## 出面網頁

*臺中市政府
*臺中市議會
告士打道

**告士打道**（）係香港一條主要道路，嚮香港島灣仔海邊，東接東區走廊，西連中環金鐘一帶。全線為4線甚至5線雙程行車。

告士打道舊時係4號幹線一部份，直到2019年中環及灣仔繞道通車後畀佢取代。

## 沿途
* 香港演藝學院
* 東亞銀行港灣中心
* 六國酒店
* 稅務大樓
* 灣仔政府大樓
* 尚匯
* 港鐵灣仔站行人天橋往灣仔北行人平台‎
* 中環廣場
* 大生金融中心
* 菲林明道行人天橋往華潤大廈
* 耶穌基督後期聖徒教會灣仔教會
* 灣仔警署
* 史釗域道行人天橋往灣景中心大廈三里屯
* 杜老誌道行人天橋往新鴻基中心
* 灣仔運動場
* 堅拿道行車天橋往紅隧入口
* 海都大廈275號，同景隆街交界
* 警官會所
* 信和廣場
* 世貿中心
* 鵬利中心
* 華潤大廈
* 皇室堡
* 柏寧酒店
* 香港怡東酒店
* 伊利莎伯大廈

## 睇埋

*港灣道
*軒尼詩道
亞斯佛

**亞斯佛**，（葡文： **Francisco César Asfor Rocha**，）係巴西法官。家陣係巴西終審法院常任法官。

## 出面網頁
* 巴西終審法院
* 亞斯佛個人信息和法律職業生涯
國語羅馬字

**國語羅馬字**係一套拉丁字母拼音方案，用來標國語音，曾經係中華民國嘅國家標準。特點在於聲調嘅標法，唔係用附加響字母上下嘅調號（好似漢語拼音、越南話咁），亦唔係用字母標調（好似壯話、苗族話咁），而係用複雜嘅韻母串法來標調；粵語羅馬字，就係用咗類似嘅標調法而設計出來嘅。
艾勻標

**艾勻標**，全名**烏比拉貪‧迪尼斯‧德‧阿吉亞爾**（**Ubiratan Diniz de Aguiar**，又譯**烏比拉貪**；）係巴西文職官及政治人。艾勻標喺塞阿拉州西德羅市（Cedro）出世，佢係現任巴西審計法院首席法官。

## 出面網頁

*巴西審計法院
武館

**武館**，嚮中國又叫做**國術館**，日本叫做**道場**，係習武授徒嘅操場。由於教國術同日本武術唔同，個名都有分別。

## 睇埋
*健身中心
*前鋪後居
*醫館
*少林寺
*踢館
歐德士

**歐德士**（，）係巴西商業僱員同政治人。 

## 連出去
* 歐德士個人網站
* 巴西眾議院
百羅斯

**百羅斯**（**Maria Bethrose Fontenele Araujo**，）係巴西物理治療師及政治人，喺塞阿拉州羅薩斯市（Russas）出世。佢係現任塞阿拉州立法會成員。 

## 出面網頁
*嘰嘰喳喳公報
*塞阿拉州立法會
翟馬士

**翟馬士**（，）係巴西老牌足球教練及前運動員。佢喺里約熱內盧州里約熱內盧市（Rio de Janeiro）出世，自1972年以來住喺塞阿拉州。翟馬士做過多次塞阿拉競賽會教練。

## 連出去
*塞阿拉競賽會
趙元任粵語羅馬字

**趙元任粵語羅馬字**（簡稱「**趙粵羅**」），係一種粵語拉丁拼音方案，趙元任響佢本《粵語入門》用嘅。趙粵羅嘅特色係好似國語羅馬字咁，用個字嘅串法來標調。但係，呢個方案好少人用，原因有兩個。一、啲字嘅串法都幾長；二、標調嘅方式，複雜過其他嘅粵語拼音方案，難以掌握。呢個方案，後來經香港公務員 Kenneth M. A. Barnett 先生改良，成為粵語羅馬字。

## 串法

趙粵羅區分送氣、不送氣清聲母嘅方法，係響送氣音個字母後面加h，有別於國語羅馬字。趙粵羅重分開脷尖音同脷面音，串法唔同。詳見下面聲母一節。

韻母方面，趙粵羅響元音a、e、o之後加個a（成為：aa、ea、oa）來表示相應嘅長元音。趙粵羅將呢個音當成係短嘅音位變體，寫做：o（音就寫做：eu），又將音睇成係嘅音位變體，寫做：u。詳見下面韻母一節。

趙粵羅最特別嘅，係改變串法來標聲調：用聲母串法來定陰陽，用韻母串法來定平仄。詳見下面聲調一節。

### 聲母
聲母有兩套串法，視乎個字嘅聲調係陰定陽。請參考「聲調」一節。以下一律用方括號來代表國際音標。

註：
* 脷尖音、、（字例：將、槍、相）同脷面音、、（字例：張、昌、傷少）兩組音係分開嘅，串法唔同。但係無論響廣州定香港，到咗1950打後，呢兩組音已經合流，再無分別喇。
* 嚴格來講，陰聲調唔可以搭聲母（要改做零聲母），所以唔會用得着ngh呢個串法。

### 韻母
下面個表係韻母嘅**基本**串法。基本串法係用來標平聲（第1、4聲）同入聲（第7、8、9聲）嘅。韻母嘅串法，會視乎聲調嘅平仄而有所變動，即係話一個韻母可以有成三種串法咁多，請參考「聲調」一節。

註：
* 由於輔音同可以自成音節，所以可以當做韻母，呢兩個韻母串做mu、ngu。
* 元音a、e、o之後加個a（成為：aa、ea、oa）來表示相應嘅長元音，但係如果遇着零韻尾，就唔使寫後面嘅a。呢個做法唔會用響i、u、eu上，因為呢幾個音只有長音。
* 呢個音當成係短嘅音位變體，所以寫做：o，亦可以寫做ö來識別。
* 元音當做嘅音位變體，寫做：u，亦可以寫做ü來區分：
** 如果u配上、、、、、、零聲母，就讀音；
** 否則一律讀。
* 當獨成音節時，要寫做iiu（讀：腰），唔係就會同iu（讀：於；聲母：i；韻母：u）混餚。

### 聲調
粵語有九聲六調，
趙粵羅嘅標調方式比較繁複，要用唔同嘅聲母、韻母串法組合來標：聲母用兩套唔同嘅串法來表示聲調嘅陰陽，韻母用唔同嘅串法來標出平仄。
*陰陽：
**陰聲類（第1、2、3、7、8聲）：聲母用p、ph、mh、f嗰套串法。
**陽聲類（第4、5、6、9聲）：聲母用b、bh、m、v嗰套串法。
*平仄：
**平聲（第1、4聲）：用韻母嘅基本串法。
**上聲（第2、5聲）：個別韻母（見下表）改變韻尾串法，其餘就響韻母後面加x。
::
:*去聲（第3、6聲）：多數韻母（見下表）改變韻尾串法，其餘就響韻腹後面加h。
::
:*入聲（第7、8、9聲）：所有配入聲嘅韻母，都必定收p、t或者k尾，好易認得出。陽入可以靠聲母嘅陽聲串法來識別；陰入、中入都用陰聲嗰套聲母串法，但係可以依韻腹嘅長短來分：韻腹短嘅係陰入，長嘅就係中入。

變調方面，變上調喺字後面加「*」號來標記。好似「啤梨」個「梨」字雖然讀lhee，但係就寫做lei*，因為佢原本讀lei，好似「雪梨」個「梨」咁。

另外，廣州腔嘅陰平聲有兩個讀法，分別係高平（調值：） 同高降（調值：） ，前者可以響後面加「°」號來標示。

下面個表，用fu、fong、fok、foak四個聲韻組合來示範配搭唔同聲調時嘅唔同串法。

## 例

### 文
下面呢一段，摘錄自《粵語入門》第七課課文（第118–119頁）嘅第一段。

## 睇埋
* 粵語羅馬字

## 參考
李家仁

**李家仁**（，）係香港兒科醫生，做過香港醫學會會董、九龍樂善堂多個職位，包括第三十二任主席。

李家仁鄉下廣東東莞，聖保羅男女中學畢業。

## 工餘
1990年，李家仁醫生開始做樂善堂三十幾位常務總理之一。

1996年，李家仁醫生升咗做樂善堂第四副主席。

2001，李家仁醫生升咗做樂善堂第三十二任主席。

2003年，李家仁醫生俾樂善堂會員大會調咗去做嗰道嘅永遠顧問。

李家仁工餘唱兒歌，親自作曲、填詞，上過無綫電視細路節目《閃電傳真機》、《至Net小人類》同《放學ICU》，飲歌包括《小明坐火車》（正名為《小明小明小小明》），YouTube片段有40萬人次睇過，另外2010年《小明上廣州》嚮YouTube，3日內有30萬人次睇過，重嚮叱咤903派台，話有更多「小明系列」歌出緊。2011年，李家仁再有新歌《小明去拜年》。

## 宗教信仰
李家仁早期係基督教徒，2002年覺得佛家思想啱佢而改信佛教，佢重有個法號「衍仁」。

## 公職
*香港再出發大聯盟發起人

## 政治立場
佢係香港親中派成員。佢有份贊助慶祝中國65週年嘅官方國慶晚會。

## 參考
*兒歌醫生李家仁，文匯報，2006年7月19號
*李家仁遊戲人間，大學線，第25期
*香港醫學會各委員會成員名單（2005至2006）

## 睇埋
* 第5屆香港區議會選舉#梁美芬多年後被指控選舉舞弊

## 出面網頁
*小明宅
*Youtube網站上《小明坐火車》嘅片段
*Youtube網站上《小明上廣州》嘅片段
*Youtube網站上《小明去拜年》嘅片段
*中大新聞與傳播學院實習刊物《Varsity》嘅李家仁英文專訪
*英文虎報李家仁嘅英文專訪（2011年5月9號）
三菱Fuso巴士製造

**三菱Fuso巴士製造**（三菱ふそうバス製造株式会社）係日本富山市一間巴士製造廠，現時係三菱Fuso嘅全資附屬公司。

佢嘅前身**吳羽自動車工業**（呉羽自動車工業）喺1950年4月成立，當時係東洋紡織嘅附屬公司。公司初時主要為北陸地方嘅巴士公司出車身，1956年成為指定嘅三菱Fuso巴士車身製造廠。

1986年1月，公司部分股權俾三菱汽車買入，並改名為**新吳羽自動車工業**（新呉羽自動車工業）。1993年8月新吳羽剩低嘅股權俾三菱汽車買埋之後，公司改名為**三菱自動車巴士製造**（三菱自動車バス製造）。之後喺1996年三菱Fuso城市巴士生產集中晒喺三菱自動車巴士製造間廠，而客車生產亦喺1998年同樣集中晒喺度。

2003年1月，三菱自動車巴士製造同三菱Fuso一齊脫離三菱汽車。同年10月三菱自動車巴士製造改名為三菱Fuso巴士製造。

除咗巴士車身之外，三菱Fuso巴士製造喺2005年之前亦有出貨車車身。2010年三菱Rosa小巴生產由名古屋搬過嚟，自此三菱Fuso完整巴士生產由三菱Fuso巴士製造一手包辦。

## 出面網頁
*三菱Fuso巴士製造
日野車體工業

**日野車體工業**（日野車体工業）係日本一間巴士及貨車車身製造廠。

公司係喺1975年由橫濱市嘅帝國自動車工業同埋金澤市嘅金產自動車工業合併而成。原帝國自動車工業間廠出大型巴士，而原金產自動車工業間廠就出貨車車身同埋中小型巴士。2000年日野車體工業經股權轉換之後成為日野嘅全資附屬公司。

2002年，位於小松市嘅新廠落成之後，日野車體工業嘅貨車車身同埋巴士生產就分家，巴士生產線搬晒去小松市，而貨車車身生產就喺同年10月1號改叫Trantechs。2003年日野車體工業成為日野同埋五十鈴合資嘅J-BUS嘅附屬公司，2004年併入J-BUS架構之內。
五十鈴巴士製造

**五十鈴巴士製造**（いすゞバス製造株式会社）係日本一間巴士車身製造廠。

公司係喺1974年由川崎重工業分拆出嚟，當時係叫**川重車體工業**（川重車体工業株式会社）。1986年川重車體工業（唔包括冷凍車事業）成為五十鈴同埋川崎重工業嘅合資企業，並改名**IK Coach**（アイ・ケイ・コーチ株式会社）。

1995年，IK Coach改名為五十鈴巴士製造，同年接收北村製作所嘅巴士車身生產業務。1997年五十鈴巴士製造成為五十鈴全資附屬公司。

2003年五十鈴巴士製造成為日野同埋五十鈴合資嘅J-BUS嘅附屬公司，2004年併入J-BUS架構之內。
Thomas Harrington

**Thomas Harrington**，通常簡稱為**Harrington**，係英國一間車身廠，1897年成立。

Harrington以生產馬車起家，後來汽車興起就開始出汽車車身，再之後出埋商用車車身，其中巴士同埋豪華客車車身生產逐漸成為公司主要業務。1930年，Harrington間廠由Brighton搬咗去Hove。

二次大戰期間，Harrington停止車身生產，改出軍用物資，包括飛機組件。車身生產喺二次大戰完咗之後恢復。1961年Harrington俾Robins and Day收購。

Harrington喺1965年宣佈下年會停止車身生產，最後一個客車車身喺1966年完成。

## 出面網頁
*Harrington Coachwork
黃徐毓芳

**黃徐毓芳**（）係紐西蘭政治人，紐西蘭國家黨黨員。佢喺中國上海出世，喺香港長大，係伊利沙伯中學舊生。佢識講流利嘅英語、粵語、普通話同上海話。佢1974年同屋企人移民紐西蘭，喺基督城進修。之後，佢做咗註冊會計師，1996年第一次參政，成為紐西蘭第一個亞裔國會議員。佢2008年到2010年期間做過種族事務部部長同婦女事務部部長。

## 出面網頁
* New Zealand Parliament - Wong, Hon Pansy
李璧琦

**李璧琦**（，）係無綫電視前女藝員、明珠台節目主持人，主要主持港生活·港享受。佢響2011年出演《誰家灶頭無煙火》電視劇而出咗名。2020年8月份離開無綫電視。

## 演藝生涯
李璧琦早年喺明珠台擔任主持。2009年開始參演無綫電視劇集。

*2011年係《誰家灶頭無煙火》擔任重要配角唐晶晶（岑海兒）。

*2011年係《團圓》飾演華凱莉一角，同第一男主角有唔少對手戲。

*2013年係《巨輪》中飾演女警楊曼芝（Mandy）一角，戲份幾重，演技備受肯定。

*2014年係《忠奸人》挑戰亦忠亦邪嘅角色，飾演女大狀趙敏暉（Denise）一角，劇中同郭晉安、張繼聰有唔少對手戲，演技再次獲得好評。

依家係監製王心慰嘅御用演員。

### 電視劇（[[無綫電視]]）

## 拎
*

類:前無綫電視女藝員
睡眠窒息症

**睡眠窒息症**係睏覺時呼吸唔到嘅病。呢隻病多響中年男人出現，另外肥、扁桃腺大、鼻骨移位、酗酒、吸煙及食安眠藥嘅人都比較容易有睡眠窒息症。
西廂記諸宮調

《**西廂記諸宮調**》，又叫《**董解元西廂記**》、《**董西廂**》、《**西廂彈詞**》，係金朝戲劇家董解元嘅作品，亦係現存唯一諸宮調，用《西廂記》做主題。
北極兔

**我的北極兔**（***Lepus arcticus***）係適應極地同山地環境嘅兔品種，體形大過家兔，耳同後腳都比較細，身肥，無尾，主要喺北美洲北部生活。

## 參考
飛碟

**飛碟**可以係：
*不明飛行物體
*飛碟 (玩具)
*飛碟 (嘢食)
*飛碟唱片：臺灣嘅唱片公司，1995年因為同華納音樂產生分歧而喺1996年俾華納音樂收購咗。
亨利希赫茲

**亨利希.赫茲**（**Heinrich Rudolf Hertz**，）係德國物理學家，對電磁學好大貢獻，響1888年發現電磁波，所以頻率嘅單位叫赫茲。
中樂團

**中樂團**係中國近代發展出嘅一種用中國樂器做基礎，再學埋西方交響樂團編制而成立嘅樂隊。

中樂團一般分為吹、拉、彈、打四組，拉弦嘅胡琴對應交響樂團嘅小提琴同中提琴（有時重額外加埋大提琴同低音提琴加強低音）；嗩吶同改進過嘅擴音笙對應交響樂團嘅銅管樂同木管樂；打擊樂器就照用定音鼓、軍鼓等西洋樂器。
M4卡賓槍

**M4卡賓槍**（英文：**M4 carbine**）係M16A2突擊步槍嘅縮短版，獲各國軍隊同警隊採用。

## 概述
M4係M16A2嘅卡賓槍版本，發射5.56 × 45 毫米北約彈，標準供彈具係30 飛嘅STANAG彈匣，佢出現嘅目的係為咗取代XM177E1/E2等嘅舊式卡賓槍，並由1994年起正式裝備美軍。M4係21世紀開始先後打過阿富汗同伊拉克，但係可靠性唔係太好，尤其係入咗水或者泥之後再開槍就好易炸膛。不過因為價錢平同埋模組化嘅緣故，所以仍然得到唔少國家採用。

## 變種槍
### M4
最基本嘅型號，可以半自動同三連發。

### M4A1
增加咗全自動功能嘅型號，但係就冇咗三連發功能。

### SOPMOD
為特種部隊特別設計嘅型號，可以裝好多戰術配件。

### CQBR
換咗上機匣同短槍管改裝而成嘅近戰步槍，槍管得10.3英吋（260毫米）。

## 用家
### 亞洲
* 阿富汗
* 阿塞拜疆
* 孟加拉
* 巴林
* 中國（仿製）
* 格魯吉亞
* 東帝汶 
* 香港（飛虎隊用）
* 印度
* 印尼
* 伊拉克
* 以色列 
* 日本（陸上自衛隊特種部隊用）
* 約旦 
* 哈薩克
* 黎巴嫩
* 馬來西亞
* 尼泊爾 
* 巴基斯坦 
* 菲律賓
* 沙地阿拉伯
* 新加坡
* 南韓
* 斯里蘭卡
* 台灣
* 泰國 
* 阿聯酋
* 也門

### 歐洲
* 阿爾巴尼亞 
* 比利時
* 波斯尼亞
* 克羅地亞 
* 捷克
* 法國
* 德國
* 希臘
* 匈牙利
* 冰島
* 意大利
* 科索沃
* 馬其頓
* 黑山
* 波蘭
* 葡萄牙
* 塞爾維亞
* 西班牙
* 土耳其
* 英國

### 非洲
* 阿爾及利亞 
* 伯利茲 
* 科特迪瓦 
* 埃及 
* 加納 
* 約旦 
* 利比亞 
* 摩洛哥 
* 南非 
* 突尼西亞 

### 美洲
* 巴哈馬 
* 玻利維亞 
* 巴西
* 智利 
* 哥倫比亞 
* 哥斯達黎加 
* 厄瓜多爾 
* 薩爾瓦多 
* 危地馬拉 
* 洪都拉斯 
* 牙買加 
* 巴拿馬 

### 大洋洲
* 澳洲
* 新西蘭
* 湯加

## 參考

* —槍炮世界（M4/M4A1卡賓槍）
* —柯爾特 M4官方頁面（軍用型）
* —柯爾特 M4官方頁面（執法部門型）
馬來亞抗日戰爭

**馬來亞抗日戰爭**，又叫**馬來亞戰役**，係發生響1941年12月8號到1942年1月31號期間，英軍響馬來亞半島抵抗日本軍嘅戰事，最後日本軍大勝，開始馬來亞日佔時期。

## 參考
不明飛行物體

**不明飛行物體**（英文：**Unidentified Flying Object**，**UFO**）係指天上唔知乜嘢嚟嘅嘢，通常畀人認為係由外太空嚟嘅。最常見嘅形態似隻碟，所以又叫**飛碟**，但不明飛行物體唔一定係碟形。

一般人相信佢係嚟自其他行星嘅太空船，又或者係未來人嚟今日嘅地球所坐嘅時光機。有一啲人認為係大氣現象。
香港鐵路發展研究

《**香港鐵路發展研究**》係香港政府運輸科響1993年出嘅一份研究文件，講香港未來鐵路發展。研究完之後，港府響第二年總結研究結果，發表《鐵路發展策略》。

## 參考
*《鐵路發展研究公眾諮詢文件》，香港政府運輸科，1993年4月
祥興咖啡室

**祥興咖啡室**係香港一間茶餐廳，響跑馬地奕蔭街9號，吸引好多高官、名人、藝人同馬圈人士幫襯，好似唐英年、田北俊、簡炳墀、梁朝偉、謝霆鋒、林子祥同葉蒨文咁。
西遼

**西遼**（）係遼朝滅亡後契丹人建立嘅政權，響1124年由耶律大石立國，疆域最初響蒙古北面，後尾一度去到中亞，最後響1218年俾成吉思汗消滅。
陳皇后 (漢武帝)

**陳皇后**係漢武帝劉徹第一任皇后，正史無佢個名，但神怪小說《漢武故事》叫佢做阿嬌，所以有人叫佢做**陳嬌**。成語「金屋藏嬌」個主角就係陳皇后。

類:中國皇后
類:西漢人
香港體育館

**香港體育館**，俗稱**紅磡體育館**、**紅館**，係香港一座大型室內多用途場館，響九龍紅磡灣暢運道9號、港鐵紅磡站上蓋，響1983年4月27號開幕，而家由康樂及文化事務署管理。

香港體育館外形上闊下窄，好似粒扁嘅鑽石咁，館內有冷氣，設12,500個位。香港體育館雖然叫「體育館」，但搞得最多嘅活動係演唱會。
北帝

**北帝**，全名**北方真武玄天上帝**，又叫**玄天上帝**，係中國傳統神祇，係統理北方嘅道教大神。
蘇豪東

**蘇豪東**（**Soho East**）係香港香港島西灣河鯉景灣嘅食肆區，由嘉華集團管理，有廿幾間食肆，包括中菜、火鍋、地中海料理、日本料理、泰國菜同西餐。

## 睇埋
* 中環蘇豪區

## 出面網頁

*蘇豪東
血漿

**血漿**（）係血嘅液體成分，佔血液總體積55%，當中九成係水，重包括血漿蛋白、葡萄糖同其他成分。
鎅手

**鎅手**（）或者**𠝹手**，書面語叫**割腕**、**割脈**，係割斷手腕嘅動脈，好多時最後都會失血過多死亡，通常係自殺行為。
曾寶儀

**曾寶儀**（，）係臺灣女藝人 、主持人、歌手、演員同作家，喺香港出世，喺臺灣長大，喺台灣發展，喺國立臺灣大學社會學系畢業。爸爸係香港藝人曾志偉，媽媽王美華喺台灣演藝圈裏面活躍，係台灣人，同父異母弟弟曾國祥係香港同埋台灣新晉的電影導演和演員。

## 個人生平
曾寶儀係曾志偉同埋第一任妻子王美華嘅大女兒。曾寶儀3歲時，因為父母離異，所以佢同埋2歲的妹妹曾詠儀由香港搬到台北定居，由祖父同埋祖母照顧。捐助臺東一粒麥子醫療車輛三台改善臺東因為醫療車輛唔夠現象，連續十年主持臺東池上稻榖秋收藝術節公益主持人，當桑布伊對曾寶儀話：『只要係愛住臺灣呢片土地嘅人，妳就係臺灣嘅原住民。』

2003年，開始去中國大陸發展演藝事業，先後拍下幾部電視劇同埋參與多場《同一首歌》等大型晚會嘅主持工作。曾寶儀憑藉其風趣又不失大氣嘅主持風格深受中國大陸觀眾鍾意，令佢近年來成為中國大陸咁多直播晚會女主持人嘅不二之選。

2009-2010年喺香港主持《亞洲星光大道》。

## 音樂作品
### 個人專輯

### 其他單曲

## 主持作品
### 電視節目

### 其他主持

### 頒獎典禮

## 演出作品
### 電影

### 電視劇

### 舞台劇

## 出版品
### 書籍著作

## 廣告代言
*雀巢咖啡3合1
*真愛密碼金飾
*黛安芬T恤胸罩
*Shinning-C果汁
*奇華月餅
*中華電信國內長途電話
*血友病童宣導代言人
*統一四物雞精
*全球華人文化經典誦讀觀摩賽
*創世基金會公益大使
*現代美容
*OSIM uPilot掌控智慧按摩椅
*多芬髮品
*藍姬女鞋
*高柏詩彩妝
*拉芳美多絲髮藝造型系列
*三番服飾
*沃爾旺飲品
*柏氏化妝品
*寶島眼鏡
*傲萊内衣
*阿詩瑪服飾
*漁歌子家具
*歐泰衛浴
*SUNTORY三得利SUNTORY蜂王乳＋芝麻明Ｅ

## 獎項紀錄

|-
!rowspan="5"|1999年
|rowspan="3"|《阿寶》
|大成校園巨星榜：最佳新人獎
|
|-
|勁碟民選大賞：4月之星金獎
|
|-
|勁碟民選大賞：最佳新人金獎
|
|-
|《最懂得愛你》
|勁碟民選大賞：最受歡迎點播獎
|
|-
|《勁碟爆唱Super Live 3-5》
|rowspan="2"|電視金鐘獎：綜藝節目獎
|
|-
!2000年
|《超級星期天》
|
|-
!rowspan="2"|2001年
|《想愛》
|MTV封神榜音樂獎：最佳音樂錄影帶獎
|
|-
|rowspan="2"|《愛的任務－挑戰不可能》
|第36屆金鐘獎：娛樂諧趣節目主持人獎
|
|-
!2002年
|第37屆金鐘獎：娛樂綜藝節目主持人獎
|
|-
!2004年
|rowspan="2"|
|MTV超級盛典：最具風格演藝世家獎
|
|-
!2006年
|最具女人味華人女星評選：最具知性女人味大獎
|
|-
!rowspan="3"|2007年
|《麻辣婆媳》
|電視劇風雲盛典：港台最受歡迎女演員
|
|-
|rowspan="3"|
|新娛樂華語主持群星會：風尚前沿主持獎
|
|-
|BQ紅人榜：年度港台地區最受歡迎女明星
|
|-
!rowspan="2"|2009年
|新娛樂慈善群星會：年度最具熱心慈善之星
|
|-
|《扈三娘與矮腳虎王英》
|百合獎：觀眾最喜愛的動作類電視電影女演員
|
|-
!rowspan="2"|2011年
|rowspan="2"|《亞洲星光大道》
|亞洲彩虹獎：最佳競賽秀
|
|-
|亞洲彩虹獎：最佳女主持人獎
|
|-
!rowspan="1"|2013年
|rowspan="3"|《公視藝文大道》
|第48屆金鐘獎綜合節目主持人獎 
|
|-
!rowspan="1"|2014年
|第49屆金鐘獎教育文化節目主持人獎 
|
|-
!rowspan="1"|2015年
|第50屆金鐘獎教育文化節目主持人獎 
|
|-
!rowspan="1"|2021年
|rowspan="1"|《我們回家吧》
|第56屆金鐘獎益智及實境節目主持人獎
|
|-
!rowspan="1"|2022年
|rowspan="1"|《我們回家吧2》
|第57屆金鐘獎生活風格節目主持人獎
|

## 參考

## 外部連結

*
* 
*
*
*
*
*
*
文昌星

**文昌星**係中國天文入面三垣二十八宿中紫微垣嘅星官，有六粒星，象徵六個政府官員。響西方星座，呢六粒星都係大熊座。文昌星被認為幫助讀書同做官。
五族共和

**五族共和**係中華民國成立初期政治口號，提倡漢族、滿族、蒙古族、回族、藏族一家親。中華民國第一代國旗五色旗就帶出呢個意思。

其中回族泛指穆斯林民族，包括新疆維吾爾族等等。清朝曾經將新疆叫做回疆。咁係因為原先提出嘅「驅逐韃虜 建立中華」嘅諗法未將少數民族區劃入領土，中國面臨分裂同埋列強趁虛而入嘅可能，十八行省方案嘅計劃放棄咗，改叫五族共和，而且最終民國唔可以唔將清朝主權同所簽嘅不平等條約都繼承落嚟。
打針

**打針**，文雅就叫**注射**，係用針筒督穿皮膚將液態嘅藥（譬如疫苗）打入血管度。

## 睇埋
* 接種
瓦蟎

**瓦蟎**（***Varroa destructor***）係蜜蜂體外寄生蟲，蛋圓扁平，啡紅色，長1到1.2毫米，吸食蜜蜂體液維生。
蟲洞

**蟲洞**係物理學家假設響宇宙中可能存在嘅連接兩個唔同時空嘅通道，可以用嚟做瞬間轉移或者時光旅行。

## 睇埋
* 黑洞
* 白洞
香港回歸紀念塔

**香港回歸紀念塔**係香港一座紀念塔，響新界大埔區大埔海濱公園入面，響1997年同公園同步開放，高32.4米，紀念香港主權移交。
四大汗國

**四大汗國**，係大蒙古國嘅窩闊台汗國、察合台汗國、金帳汗國同伊兒汗國，獨立響當時大元政權出面各自為政，亦係拖雷家族內戰留低嘅產物。
翼

**翼**，生物拍動，用來飛之部份。多數見於雀鳥同昆蟲，亦有少數如蝠鼠，飛魚都有翼。飛行機械以伸出如翼，以氣流承托者，亦叫翼，如飛機同穿梭機嘅翼。

生物而言，翼要飛，有兩種方式，一種係拍動對翼，壓住空氣上升，另一種唔郁，擘大對翼，承住氣流推進。

機械而言，大翼固定，小翼改向。要推進，一係轉動螺旋槳嚟加速氣流，一係高速噴出氣流。
農倉

**農倉**係農場入面放嘢嘅建築物，一般嚟講，係用嚟專門放乾草，作為動物飼料用，所以好多時會放埋牲口同農業架生。亦可以用嚟放穀物同農作物。

## 睇埋

*穀倉
慳錢家族

**慳錢家族**係2002年一套由趙崇基執導嘅香港電影，由陳奕迅、楊千嬅、鄭裕玲、曾志偉同姚德昇主演，內容係一個鬥慳錢嘅真人騷。
九龍華仁書院

**九龍華仁書院**（**Wah Yan College, Kowloon**）係香港一間Band 1A男校中學，喺九龍油麻地。

## 睇埋
*香港華仁書院

## 出面網頁

*
敦煌石窟

**敦煌石窟**（），又叫**莫高窟**（），俗稱**千佛洞**，係中國甘肅敦煌嘅石窟，入面有好多佛教藝術嘅壁畫同塑像。

石窟響前秦時期開始發展（366年（秦宣昭帝建元二年），由樂僔和尚開鑿），現存735個洞窟，4.5萬平方米壁畫、2,415個泥質彩塑。
楊丞琳

**楊丞琳**（；）係一個臺灣女演員、歌手同主持人，2000年出道，綽號「可愛教主」。

2019年7月，李榮浩向佢求婚成功，喺9月19號齊齊曬結婚照。

## 音樂作品

* 《曖昧》（2005年）
* 《遇上愛》（2006年）
* 《任意門》（2007年）
* 《半熟宣言》（2008年）
* 《雨愛》（2010年）
* 《仰望》（2011年）
* 《想幸福的人》（2012年）
* 《天使之翼》（2013年）
* 《雙丞戲》（2014年）
* 《年輪說》（2016年）
* 《刪·拾 以後》（2019年）
* 《Like a Star》（2020年）

## 參考

## 出面網頁

* 
* 
* 
* VEVO
* 
* 楊丞琳Ameba日語部落格
* 楊丞琳 (Rainie Yang)的歷年專輯與介紹 - KKBOX
* 楊丞琳網易雲音樂主頁
* 
* 
* 
*
魔鬼山炮台

**魔鬼山炮台**係香港舊時一個炮台，響九龍油塘魔鬼山，1902年落成啟用，到1941年香港保衛戰時未有發揮明顯作用，戰後荒廢。

喺2009年12月18號被評為香港二級歷史建築。
置換反應

**置換反應**係一種元素或化合物嘅離子根同另一種離子化合物發生嘅反應，屬氧化還原反應嘅一種。響呢種反應度，還原性或氧化性比較強嘅物質會同相對較弱嘅物質進行置換。如果想知邊樣嘢會被人置換出嚟，就要睇吓金屬活性序。好似下面嘅例子咁，鐵喺活性序排得前過銅，銅喺好後，被人置換出嚟。

## 例子

鐵 + 硫酸銅 → 銅 + 硫酸亞鐵

* 金屬同酸反應，產生氫氣同相應鹽
* 鹼金屬同水反應，出氫氧化物同氫氣
環境保護

**環境保護**（），簡稱**環保**（），一般係指人類為咗解決現實或可能有嘅環境問題，協調人類同環境嘅關係，保護人類嘅生存環境、保障經濟社會嘅可持續發現性而搞出嘅各種行動嘅總稱。

佢嘅方法同手段方面，有工程技術、行政管理同法律、經濟同宣傳教育等。佢設計嘅範圍比較大，綜合性比較犀利，重涉及到自然同社會科學嘅好多領域等，重有其它獨特嘅研究對象。環境保護方式包括咗行政、法律、經濟同科學技術、民間自發組織等等。
全唐詩

《**全唐詩**》係清朝康熙四十四年（1705年）出版嘅書，收錄四萬八千九百幾首詩，嚟自二千二百幾位文人，一共有900卷，目錄12卷。

類:大清書
凱旋門 (巴黎)

巴黎嘅**凱旋門**係最出名嘅凱旋門式建築，響法國巴黎戴高樂廣場中間，係拿破崙為紀念1805年打贏俄羅斯同奧地利下令起嘅，到1836年先完工。
曼維費拉斯迪金保斯薩利斯

**曼維費拉斯迪金保斯薩利斯**（**Manuel Ferraz de Campos Sales**，）係巴西政治人，做過巴西總統。佢入政府之前做過咖啡農同埋律師，之後做過副州長、州長、司法大臣、議員同埋聖保羅州主席（1894年 - 1897年）。佢喺1898至1902年係巴西總統，喺任內進行咗一系列嘅經濟改革。

類:巴西律師
龍氏

**龍姓**係中文姓，百家姓排第256。

## 起源
#出自黃帝龍行時。
#出自御龍氏之後。
#舜帝時諫官，賜姓龍。
#出自豢龍氏。
#西漢羊可大姓中有龍氏。
#粵地姓氏。
#東漢時西域強國焉耆同且彌國王姓龍。
#滇地姓氏。

## 名人
*龍章：宋代畫師
*龍啟瑞：清末文人
*龍寶鈿：香港配音員張炳強嘅老婆
*龍子明：香港保險界人物
馬戲團

**馬戲團**，又叫**馬戲班**，係指用動物表演嚟娛樂觀眾嘅團隊，有啲重會有人嘅雜技同魔術表演。佢哋通常唔會死守一個地方，而係周圍去巡迴演出。
元華

**元華**（），原名**容志**，係香港電影演員，擅長武打演出，亦都拍唔少喜劇，係七小福之一。

## 出面網頁

類:香港武打演員
類:前香港電視網絡男藝員
類:前無綫電視男藝員

類:香港電視男演員
氣功

**氣功**係指控制呼吸同身體機能嘅鍛煉，用嚟保持健康，起源自古代中國。西方嘅醫學解釋唔到氣功呢個概念，亦都搵唔到經脈、穴位等等嘅人體結構，亦都因爲咁，好多科學家、懷疑論者會用僞科學嚟形容氣功。
開年飯

**開年飯**係唐人響農曆新年第一餐餸菜最豐富嘅聚餐。開年飯未必係早餐，未必響年初一。開年飯菜單多數係意頭菜式，例如生菜蠔豉。
落馬洲

**落馬洲**（；），係香港元朗區東北面貼近深圳邊境嘅地區。隔籬係深圳河，對住深圳皇崗口岸。

## 相關
*落馬洲管制站
*落馬洲站
贊育醫院

**贊育醫院**（）係香港第一間華人產科醫院，響香港島西營盤醫院道30號，響1922年由倫敦會傳教士創立，原址響西邊街，1955年搬到醫院道現址，係醫院管理局港島西聯網轄下嘅醫院之一。

## 簡介
贊育醫院喺1922年由倫敦傳教士創立，目的係為社區提供產科服務，之後成為一間公立醫院，同埋香港大學嘅教學醫院，為醫生提供訓練同研究；亦為學護提供產科訓練。醫院已經成為日間中心，為病人提供產前同產後護理，並推行多個健康教育計劃，包括點樣照顧新生嬰兒、懷孕女性嘅飲食同家庭計劃等。

## 服務範圍
### 專科服務
*產科（產前/產後檢查）
*婦科

### 其他
*日間護理中心
*產科門診
*產前診斷及輔導服務
*胡忠夫人產前診斷化驗室
*胡寶星夫人婦女診斷治療中心
*物理治療
*營養諮詢
*藥房

## 出面網頁
* 醫院管理局：贊育醫院
佩納

**阿豐索·奧古斯托·莫雷拉·佩納**（**Afonso Augusto Moreira Pena**，）係巴西律師、法學家同埋政治人。佩納屬於米涅羅共和黨（Mineiro Republican Party, PRM），喺1874年開始佢嘅政治生涯，喺跟住嘅幾年入便，佢做過農業部長、商業及公共議題部長同埋司法部長。1892年，佢做咗米納斯吉拉斯州州長，做到1894年。1902年，佩納做咗副總統，1906年當選總統，一直做到佢1909年死，嗰時佢個仔阿爾瓦羅·佩納已經死咗幾日。

阿豐索·佩納係第一個主張干預咖啡經濟嘅巴西人總統，聯邦政府開始買生產能力過剩嘅咖啡，從而喺國際市場保持到咖啡嘅高價格。阿豐索·佩納重推動起多啲鐵路。
暑期工

**暑期工**係以放暑假嘅學生做對象嘅短期工作，北半球一般只會響7月同8月出現。老細可以用低啲嘅成本搵人幫手，而學生就可以搵快錢同累積工作經驗。
華盛頓路易斯

**華盛頓·路易斯·佩雷拉·德索薩**（Washington Luís Pereira de Sousa，）係巴西政治人，做過巴西總統。

華盛頓路易斯喺里約熱內盧出世，後來搬咗去聖保羅州，喺聖保羅州大，喺嗰度做咗一個律師。佢喺聖保羅州從政30幾年，1920年做聖保羅市長、1926年當選總統。

華盛頓路易斯係巴西第一共和國最後一任總統，面對1929年危機，佢唔可以喺經濟大蕭條前加強巴西衰落咗嘅經濟，幾乎冇晒人支持佢。路易斯俾軍事政變推翻，巴西由一個軍政府接替統治。

類:巴西律師
春秧街街市

**春秧街街市**（**Chun Yeung Street**）係香港一笪露天街市，響北角春秧街。街市最大特色係條馬路同時係香港電車總站，街道兩邊就有各式攤檔，不時出現人車爭路情景。呢度有唔少福建人擺檔，有唔少福建嘢賣，所以又有「小福建」嘅稱呼。
旅客捷運系統

**旅客捷運系統**係無人自動駕駛嘅低載客量軌道運輸系統，算係一種迷你鐵路。

## 例子
*香港國際機場旅客捷運系統
英雄

**英雄**（），女嘅可以叫**英雌**，係指才能超群出眾嘅人，尤其係因為勇氣、自我犧牲精神、或者對社會有重大貢獻而廣受敬仰嘅人物。**英雄**呢個詞可以用嚟形容歷史人物、文學角色以至現代人物等，喺漢語中呢隻詞最早出自魏朝劉邵《人物誌。英雄》篇：

即係話要智慧同膽識並重，當中**英**指智慧而**雄**指膽識。

## 重要特徵

英雄英雌往往具備幾個特徵：勇敢、堅毅、有理想、願意為咗大義犧牲個人利益。英雄未必一定贏，但佢哋嘅價值往往在於堅持信念同埋無懼困難。

## 著名英雄
唔同文化入面都有屬於自己嘅英雄人物。喺中華文化之中，關羽以**忠、義、勇**見稱，被尊為**武聖**，又例如花木蘭女扮男裝代父從軍，表現出孝順同勇氣，常被視為英雌嘅代表。喺歐美，自古以嚟就有好多史詩歌頌傳說或者歷史中嘅英雄，例如古希臘史詩就成日講英雄，當中《奧德修記》入便就講到奧德修斯以機智、堅毅、對屋企人嘅掛念，成為典型英雄形象。

### 粵地

粵港澳地區都有唔少民間英雄，例子可以睇吓「掉那媽，頂硬上！」袁崇煥，或者係黃飛鴻呀噉。呢啲英雄人物時會出現喺電影同電視劇等嘅文化產物之中。

## 相關文類

### 史詩

喺世界多地嘅古代文化中，都有長篇嘅史詩（）去頌揚傳說或史實嘅英雄事蹟，例如《伊利亞德》同《詩經》入面某啲篇章呀噉。

希臘神話出晒名多講英雄故仔嘅史詩，例子可以睇吓海格力斯相關嘅故仔同埋荷馬嘅作品噉。

### 美漫

二十世紀起嘅歐美，就出現咗超級英雄呢個類型，例如美國嘅蝙蝠俠、蜘蛛俠、奇異博士、銀河守護隊等，結合咗科幻、奇幻同善惡大戰等嘅主題，延續咗古代英雄嘅精神。

## 英雄旅程

喺西洋嘅文學理論之中，有個叫**[[英雄旅程]]**嘅概念，由一位美國學者提出。嗰位學者睇勻世界各地嘅神話同傳說，都有一個共通結構：主角由平凡世界出發，接收到冒險召喚，經歷試煉、死亡與重生，最後帶住新嘅智慧或者力量返歸。呢個模式後來大量應用喺現代嘅電影同小說之中，例如《星球大戰》系列就深受其影響。英雄旅程強調嘅唔淨止係外在冒險，仲包括主角內心嘅成長同自我超越。

## 睇埋
*主角
*魅力
*英雄射擊
*吟遊詩人

## 引述

## 連結
Sheyla Almeida

**Sheyla Almeida**（）係一個喺巴西出世，而家喺美國德州最大嘅城休斯敦住嘅模特兒。佢本來只係一位普通嘅家庭主婦，但後來因為一路做隆胸手術，搞到佢做咗「世界頭號人造波霸」。佢喺八年入便做過三十多次手術之後，將胸圍加大到34FFF。2009年1月尾，佢又做咗另一次手術，喺每邊𢆡分別植入咗一個5.5公升嘅矽袋，令佢嘅胸圍再增大至38KKK，成為世界上胸圍最大嘅女性，令佢攞到喺賺電視台上鏡嘅機會，開始咗佢嘅模特兒生涯。

不過，呢次隆胸手術似乎為佢帶嚟咗災難。2010年7月14號，佢對𢆡畀人發現喺手術之後感染咗可以死人嘅葡萄球菌，引起併發症。雖然後來佢將所有植入物攞返出嚟，但係估計感染可能令佢原來對𢆡都一樣要切。不過兩個星期之後，併發症似乎停咗，令佢可以繼續做埋剩返嘅手術步驟，不過期間因為併發症令佢失眠同埋冇晒胃口。

Sheyla Almeida結咗婚，2007年同而家嘅老公Derek Hershey結婚。而家通常叫佢做Sheyla Hershey。

## 拎
* MySpace
* www.sheylahershey.us
* Sheyla Hershey
訂婚

**訂婚**係指決定準備結婚嘅儀式。西方會搞訂婚派對，同埋會將戒指戴響左手中指。中國傳統就會過文定。
電腦程式

**電腦程式**（ | ）係一組指示電腦每一步動作嘅指令，通常用程式語言編寫。電腦所有功能都要透過運作對應電腦程式先至可以做到。
## 基本概念

### 演算法

一個電腦程式實會包含若干段演算法（algorithm）。喺數學同電腦科學上，一個演算法係一串能夠完全唔含糊噉話俾人或者電腦聽要點樣解決某啲問題嘅命令。好似係以下呢段嘢噉：

;要解決嘅問題：家吓俾一柞正數（輸入）你，假設呢個列唔係一個空列，同我搵嗰柞數入面最大嗰個出嚟。
用嘅演算法嘅步驟：
#設一個變數，叫佢做「max」，並且將佢個數值設做「0」；
#將收到嗰柞正數逐個逐個攞嚟同 max 比較吓；
#如果撞到個大過 max 嘅數（叫呢個數做「x」）嘅話，將 max 嘅數值設做 x，並且繼續將 max 同下個正數比較吓；
#將最後得出嗰個 max 嘅數值（輸出）俾出嚟。max 嘅數值會係成柞數入面最大嗰個。

諗演算法嘅過程係將一份作業揼散做組成份作業嘅細部份，而每個細部份都要係一啲電腦普遍都會識做嘅簡單運算工作（例如係「比較兩個數，睇吓邊個大啲」）－呢啲細部份可以話係組成演算法嘅元素，有咗呢啲細部份就有可能將任何「人會想要電腦做嘅工作」砌出嚟。

### 資料類型

資料類型（data type）係一件資料會具有嘅一個屬性，一件資料嘅類型會話俾個編譯器（compiler；將段碼變成部電腦可以直接行嘅機械碼嘅程式）知，個程式打算點樣用呢件資料。常見（絕大多數程式語言都支援）嘅資料類型包括
*整數（integer），指件資料表示緊一個整數、
*浮點數（floating point number），指件資料表示緊一個可以係小數嘅實數、
*字符（character），指件資料表示緊一個文字等非數字嘅符號、
*布林（Boolean）指件資料表示緊一個真（1）假（0）值
... 等等。舉個例說明，想像家陣部電腦收到一個訊號「00001」，如果呢個訊號標明咗係一個整數，噉部電腦就知呢段訊號代表緊「1」呢個數字，但如果個訊號標明咗係一個布林資料，噉呢段訊號所代表嘅係「真」。喺寫程式嗰陣，每個變數同常數都會有佢嘅資料類型，亦有程式語言係曉自動噉探測件資料嘅類型，例子有 Python；而如果用家嘗試將一個類型唔啱嘅數值加落去一件資料嗰度－例如個程式嘅開頭講明咗「max」呢個變數屬一個整數，但程式半路出現 `max = 0.005`（將 max 數據設做 0.005），個程式就會同個用家講話程式出錯。

## 睇埋
*人工智能
*演算法藝術

## 攷
蘇周艷屏

**蘇周艷屏**（）係香港印刷業生意人，亦都係前香港立法局議員、前南區區議會區議員。

## 個人榮譽
### 勳銜
* 太平紳士（1988年）
* 銅紫荊星章（2001年）

### 榮譽大學院士
* 香港浸會大學榮譽大學院士（2015年）

## 攷

類:香港浸會大學榮譽大學院士
香港房屋委員會

**香港房屋委員會**（**Hong Kong Housing Authority**，簡稱**房委會**）係香港法定組織，負責香港公營房屋決策，並交由政府部門房屋署執行。

香港房屋委員會主要工作係起公屋同埋居屋。全香港有200幾萬人住響房委會擁有嘅65萬個出租單位，有指佢係全世界最大業主。

## 歷史
香港喺二戰後人口急增，大批中國難民因為政治、經濟等原因湧入香港，導致房屋供不應求，好多人因為經濟條件唔好，只能夠周圍喺山邊搭木屋、鐵皮屋，又或者住喺天台屋、籠屋、板間房等，當時嘅殖民地政府喺1953年石硤尾大火之後開始正視房屋問題，於是成立咗好多組織去起公營房屋。

直到1973年，港督麥理浩提出「十年建屋計劃」，為咗配合計劃，政府將原本由市政局管理嘅屋宇建設委員會（屋建會）屋宇建設處同政府嘅徙置事務處合併成今日嘅房屋署，屋建會就改組成房委會，旗下嘅所有廉租屋邨、政府廉租屋同徙置區全部歸房署管理。

## 睇埋

* 香港房屋協會（房協）
* 平民屋宇公司
* 香港模範屋宇會
* 香港公共屋邨一覽
* 香港資助出售房屋一覽

## 攷

* 香港房屋委員會官方網址
印度支那虎

**印度支那虎**（學名：***Panthera tigris corbetti***），簡稱**印支虎**，係老虎一個亞種，主要分佈響中南半島（又叫印度支那）一帶，所以有呢個名。
JP

**JP**或**jp**或**Jp**或**jP**可以係：
* 太平紳士
* 日本嘅ISO 3166-1代碼
* .jp：日本地區網站嘅域名，通常用「co.jp」做表示。
* 阿德利亞航空嘅IATA代碼
* 渣拿他宴會：印度嘅一種儀式，當地人簡稱做JP。
* 日本郵政（**J**apan **P**ost）嘅縮寫
* 金鍾泌：南韓嘅第一任國務院總理，當地人嗌佢做JP。
* **[[摩根大通]]**（JPMorgan Chase）。
* 超快滑雪板（SSX TRICKY）遊戲嘅出場人物。
* 翡翠明珠廣場（JP Plaza），又叫名珠城，香港銅鑼灣商場。
昆陽

**昆陽**係中國地名：
*昆陽 (晉寧)：雲南晉寧縣城。
*昆陽 (平陽)：浙江平陽縣城。
*昆陽 (葉縣)：河南葉縣縣城。
*昆陽 (南投)：臺灣南投地名。
香港中華出入口商會

**香港中華出入口商會**（The Hong Kong Chinese Importers’ & Exporters’ Association，HKCIEA），簡稱**中出**，係香港商會，喺1954年成立，成員都係從事出入口貿易嘅華資中小型企業，而家有大概四千個成員，現任會長係貝鈞奇。

## 出面網頁
* 

## 參考
開放雜誌

《**開放**》係香港一份關注中國大陸、香港同台灣三地政制發展嘅雜誌，響1987年1月1號創刊，每月一號響香港出版，創刊社長係哈公。

## 出面網頁
*開放 Magazine
檸檬咖啡

**檸檬咖啡**（），係香港茶餐廳發明嘅嘢飲簡稱**檸啡**，將檸檬片放落齋啡度，原理同檸茶一樣。同其他地區嘅檸檬咖啡唔同嘅係：檸檬喺檸啡入面嘅作用唔淨只係用來帶起味道或調味，而係直接丟入杯齋啡入面，畀檸檬嘅味道同咖啡嘅味道混和。

## 種類
### 港式檸檬咖啡
港式檸檬咖啡係香港茶餐廳嘅飲品，被譽為「草根名物」。將多片檸檬片直接投入未加奶嘅咖啡入面。同其他地方嘅檸檬咖啡唔同嘅係，香港嘅檸檬並唔係只係用嚟帶起味道或調味，而係直接投入未加奶嘅咖啡內，令檸檬嘅味道同咖啡嘅味道混合。呢種飲品亦隨住時間傳到澳門，而用嘅咖啡亦改咗有澳門特色嘅瓦煲咖啡。

### 羅馬濃縮咖啡
羅馬濃縮咖啡（）係一種喺杯邊放塊檸檬嘅濃縮咖啡，意大利發明，檸檬汁會沿住杯落到咖啡內，以突出咖啡嘅甜味。亦會直接將檸檬放入咖啡入面。佢個名「羅馬」係因為傳說話係古羅馬嘅飲法，但呢個並冇記載。

### 檸檬卡布奇諾
卡布奇諾係一種意大利咖啡，上面有奶泡，有種飲法係灑上檸檬皮喺奶泡上面，令咖啡帶檸味。

### 減肥檸檬咖啡
一種將檸檬或其他柑橘屬切片後同咖啡一齊煮嘅食療飲品，有燒脂嘅功效。

## 睇埋
* 檸樂煲薑
* 檸檬七喜
* 檸檬茶
* 檸檬水
* 檸檬利賓納
* 瓜達拉哈拉咖啡（），將青檸加入咖啡，墨西哥瓜達拉哈拉發明。

## 參考資料

## 出面網站
拿督

**拿督**（Dato'）係馬來西亞一種封銜，比太平局紳頭銜高級。冊封標準係對馬來西亞有傑出貢獻，受封儀式都係響王宮搞。通常響馬來西亞有拿督榮銜嘅人都受尊敬。拿督封銜有三等級別；Peringkat Pertama (First-Class)係高級拿督，Peringkat Kedua (Second-Class)係二級拿督。若果有Dato'（拿督）頭銜係男人，佢老婆個頭銜係Datin（拿汀）；相反擁有頭銜係女人，佢老公唔會有頭銜。
樂善堂余近卿中學

**樂善堂余近卿中學**係香港中學，1969年創校，係九龍樂善堂第一間男女子英文中學，用捐錢資助建校嘅善長余近卿個名嚟命名，校舍響九龍橫頭磡富裕街3號。

## 歷任校監
#陳全亦
#彭瀚天
#陳祖澤
#劉世仁
#李會桃
#顧思聰
#許賢瑛
#劉德
#王仲銘
#余錦基
#張念平
#余鑑明
#楊佐鏗
#梁泳釗
#勞國雄
#江焯開
#余啟繁
#李家仁
#何耀明
#官錦堃
#歐陽卓倫
#齊光華
#羅永順
#梁紹安
#陳婉儀

## 拎
*
啟動磁區

**啟動磁區**，又叫**開機磁區**，係硬碟或者軟碟負責啟動作業系統（開機）電腦程式嘅磁區。若果部電腦無裝作業系統，啟動磁區嘅電腦程式會叫用者插入開機軟碟。
刺蝟

**刺蝟**，學名**蝟亞科**（***Erinaceinae***），係真盲缺目蝟科嘅其中一個亞科，下面有5個屬。

刺蝟有時畀人同一樣背脊有刺嘅箭豬搞亂，而箭豬係嚙齒目動物，兩者唔係近親。
深圳地鐵

**深圳地鐵**係中華人民共和國廣東深圳嘅地下鐵系統，1998年12月28號開始起，到2004年12月28號開始陸續通車，深圳地鐵到2025年12月28號有17條路線、441座車站，總長622.6公里。

## 車站通車史




## 線路圖


## 拎

* 深圳市地鐵集團有限公司
* 深圳市地鐵三號綫投資有限公司
* 港鐵軌道交通（深圳）有限公司

## 參考來源
香港特別行政區全國人民代表大會代表

**香港特別行政區全國人民代表大會代表**（簡稱**港區全國人大代表**）係指中華人民共和國全國人民代表大會嘅香港特別行政區代表，組成**全國人民代表大會香港特別行政區代表團**參與全國人大會議，港區人大佔全國人大代表嘅百分之1.2。

根據《香港基本法》，港區全國人大代表必需係香港居民中嘅中國公民。佢哋嘅另一職責係參與行政長官選舉。目前每屆港區人大代表成員由上屆港區人大代表、港區全國政協同選舉委員會成員中嘅中國公民，根據全國人民代表大會訂立嘅嗰屆選舉辦法選出。

## 歷屆港區全國人大代表
### 香港回歸前
;第一屆（2名）
徐四民、張振南

;第二屆（2名）
莊世平、鄭鐵如

;第三屆（2名）
莊世平、鄭鐵如

;第四屆（14名）
李菊生、鄭鐵如（當選後去世）、費彝民、王寬誠、湯秉達、莊世平、李崧、石慧、吳康民、楊光、郭添海、蘇友、張泉、黃燕芳、郭增愷（補選）

;第五屆（17名）
李菊生、費彝民、王寬誠、湯秉達、莊世平、李崧、石慧、吳康民、楊光、陸達兼、蘇友、張金水、張泉、黃燕芳、郭增愷、胡九、方善桂

;第六屆（16名）
方善桂、石慧、莊世平、湯秉達、李菊生、吳康民、陸達兼、費彝民、楊光、黃燕芳、唐治安、秦暉、陳植桂、李連生、陳紘、梁燊

;第七屆（18名）
方善桂、汪明荃、李連生、吳康民、陳有慶、陳紘、許家屯（罷免）、湯秉達、霍英東、徐是雄、唐治安、陸達兼、黃光漢、廖瑤珠、張建華、費彝民（任內去世）、鄭耀棠、曾德成（補選）、曾憲梓（補選）、周南（補選）

;第八屆（28名）
王敏剛、李連生、李偉庭、李澤添、吳康民、何耀棣、汪明荃、周南、唐治安、韋基舜、陸達兼、陸達權、徐是雄、陳永棋、陳有慶、陳紘、黃光漢、黃建立、黃滌岩、梁愛詩、曾德成、曾憲梓、蔡渭衡、廖瑤珠（任內去世）、鄭耀棠、薛鳳旋、霍英東、簡福飴

### 香港回歸後
;第九屆（36名）

王英偉、王敏剛、李宗德、李連生、李偉庭、李澤添、李鵬飛、吳康民、吳清輝、范徐麗泰、姜恩柱、馬力、袁武、倪少傑、陸達兼、陳永棋、陳有慶、黃光漢、黃宜弘、黃保欣、曹宏威、鄔維庸、曾德成、曾憲梓、溫嘉旋、費斐、楊耀忠、廖烈科（當選後逝世）、鄭耀棠、劉佩瓊、薛鳳旋、盧重興、簡福飴、羅叔清、譚惠珠、釋智慧、梁秉中（遞補）

;第十屆（36名）

王如登、王英偉、王敏剛、朱幼麟、李宗德、李連生、李澤添（任內去世）、李鵬飛、吳亮星、吳康民、吳清輝、范徐麗泰、林廣兆、馬力（任內去世）、馬逢國、袁武、高寶齡、陳有慶、曹宏威、黃宜弘、黃國健、葉國謙、溫嘉旋、費斐、楊耀忠、鄭耀棠、劉佩瓊、劉柔芬、譚惠珠、羅叔清、曾憲梓、曾德成、簡福飴、鄔維庸（任內去世）、薛鳳旋、釋智慧、梁秉中（遞補）、黃保欣（遞補）、何鍾泰（遞補）

;第十一屆（36名）

王如登、王英偉、王敏剛、田北辰、史美倫、李宗德、吳亮星、吳清輝、何鍾泰、范徐麗泰、林順潮、馬逢國、馬豪輝、袁武、高寶齡、陳智思、曹宏威、梁秉中、黃玉山、黃國健、葉國謙、溫嘉旋、費斐、楊耀忠、雷添良、蔡素玉、廖長江、鄭耀棠、劉佩瓊、劉柔芬、劉健儀、霍震寰、盧瑞安、譚惠珠、羅范椒芬、羅叔清

;第十二屆（36名）

王庭聰、王敏剛、田北辰、史美倫、李少光、李引泉、吳秋北、吳亮星、林順潮、范徐麗泰、胡曉明、馬逢國、馬豪輝、姚祖輝、陳勇、陳振彬、陳智思、張明敏、張鐵夫、黃友嘉、黃玉山、葉國謙、楊耀忠、雷添良、廖長江、鄭耀棠、蔡素玉、蔡毅、劉佩瓊、劉柔芬、劉健儀、霍震寰、盧瑞安、顏寶鈴、羅范椒芬、譚惠珠

;第十三屆（36名）

王庭聰、王敏剛（任內去世）、田北辰、朱葉玉如、李引泉、李君豪、李應生、吳秋北、吳亮星、林順潮、林龍安、胡曉明、洪為民、姚祖輝、馬逢國、馬豪輝、陳亨利、陳勇、陳振彬、陳曼琪、陳智思、張俊勇（辭職）、黃友嘉、黃玉山、葉國謙、雷添良、廖長江、鄭耀棠、蔡素玉、蔡毅、霍震寰、盧瑞安、鄺美雲、顏寶鈴、譚志源、譚耀宗、陳曉峰（遞補）

## 出面網頁
*香港全国人大代表专栏_中国人大网
定義

**定義**（），做動詞嗰陣又可以叫**界定**，係指一段「描述某隻詞語或者某個概念嘅意思」嘅語言或者文字（講**定**個意**義**）。以**定義**為例，**定義**呢隻詞嘅一個可能定義，就係前面寫咗嘅「描述某隻詞語或者某個概念嘅意思嘅文字」呢一句嘢。

定義喺學術討論上好重要，學者做親乜嘢研究，通常開始討論前，第一樣嘢就係要講明晒用緊嗰啲概念係咩定義先。噉係因為事實表明，唔講清楚啲概念嘅定義好易會出現謬誤。

## 基本概念

喺哲學同科學嘅討論當中，啲人第一樣會做嘅嘢通常係講明晒啲詞嘅定義先。想像有隻詞，叫佢做 **X**，一個人攞住 X 嘅定義，理應要能夠清楚噉分到邊啲嘢屬於 X 邊啲嘢唔屬於 X。噉先至唔會因為搞唔清楚詞語定義而引起謬誤。

舉個例說明，白馬非馬就係漢字文化圈入便一個好出名嘅謬誤，源於冇搞清楚定義。呢個謬誤簡化講如下：
:白馬有**白色**呢一樣馬冇嘅特徵，
:如果話白馬係馬，噉兩樣嘢特徵應該完全一樣，所以
:白馬唔係馬。
一般認為，呢一個論證查實係一個謬誤，分析如下：無論係上古文言定係現代粵語，**A 係 B** 噉樣嘅句子有至少兩個可能意思，可以指
#A 同 B 係同一樣嘢。（兩樣嘢特徵完全一樣）又或者係
#A 係 B 嘅一種。
白馬同馬的確唔係同一樣嘢，但係白馬係馬嘅一種，即係話**白馬係馬**呢句嘢喺第一個意思上唔合理，但係喺第二個意思上係合理嘅。喺白馬非馬呢個「論證」當中，提出論證嗰個人撈亂咗**白馬係馬**嘅兩個可能意思，就出咗個謬誤。順帶一提，呢種因為一隻詞有幾個可能意思而引起嘅謬誤，就係所謂嘅語義謬誤。

## 定義做法

要制定一個定義，可以有以下呢啲做法：
*本質特性：根據本質主義嘅諗法，一嚿物件或者一個概念梗會有一組「核心特性」，呢啲特性可以用嚟做佢嘅定義；喺古典嘅本質主義當中，呢啲定義特徵固有，冇得變。有關本質主義思想有咩問題，可以睇睇進化論上講到物種之間要點分界，又或者係語言學當中講到嘅方言連續體現象。
*直示定義：講嘢嘅人可以索性去搵一啲實體物體返嚟，用嚟做個定義嘅例子；例如要界定咩係**雀鳥**講嘢嘅人可以去搵一啲雀鳥返嚟，用嚟做隻詞嘅定義；不過呢個方法被指好多問題，例如如果隻詞唔係指緊一啲實質、感知得到嘅事物或者特性（好係係**因為**同**所以**等表示邏輯關係嘅詞），就好難靠直示定義；除咗噉，「例子要點揀」亦係一個幾大嘅問題，如果揀得唔恰當，聽嘢嘅人好易會錯意——想像依家要定義咩係**馬**，用直示定義嘅人搵一大堆馬返嚟，但係佢淨係搵咗啡色嘅馬同白色嘅馬，聽嘢嘅人就誤以為馬一定係白色或者啡色嘅。
*同義詞：講嘢嘅人提出隻詞有邊啲同義詞；用粵語嚟諗嘅話，**嬲**呢隻詞嘅同義詞可能包括**憤怒**噉；呢種方法亦被指有缺憾——詞語間好多時都做唔到真正 100% 同義，例如喺粵語入便**花**做形容詞嗰陣可以用嚟指某樣嘢**花碌碌**，但同時**花**又可以做名詞指開花植物嘅生殖用構造，噉即係話喺某啲情況下，**花**同**花碌碌**的確可以互換，但係又有好多情況係兩隻詞唔可以互換嘅。
*情境定義：講嘢嘅人提出隻詞同另外一啲詞有乜嘢關係；例如家吓要定義咩係**𢯎痕**，用情境定義嘅話可以將隻詞界定為**覺得痕嗰陣會做嘅嘢**——講隻詞同**痕**有咩關係，呢種方法問題在於，佢假設咗聽嘢嘅人已經知道另外嗰隻詞（**痕**）係乜嘢意思，而呢點喺好多情況下都唔成立。
*範例定義：講嘢嘅人提出一拃概念，用呢拃概念嚟做隻詞嘅「典型例子」；例如家陣要定義咩係**雀鳥**，講嘢嘅人可以提出「烏鴉、燕子同天鵝都係典型嘅雀鳥」噉嘅講法；範例定義方法亦受到批評，話佢成日會排除邊緣個案，例如企鵝都係雀鳥，但係喺特徵上同啲「典型例子」有明顯差異（企鵝唔識飛，但啲典型例子冚唪唥都識）所以係邊緣個案。
*從屬差異定義（GD 定義）：古希臘哲學家亞里士多德出咗名偏好從屬差異定義，用 GD 定義嚟界定一隻詞，只需要講明兩樣資訊——嗰一樣嘢屬於咩**類別**（）同埋係佢同啲同類事物相比**有咩分別、有咩獨特之處**（），舉幾個例說明，
:

## 學術使用

喺廿一世紀初，認真嚴謹嘅學術領域通常一開始都要講明自己個領域嘅定義，又要講明啲基礎概念嘅定義。舉幾個例說明：
*物理學：係指用科學方法嚟研究宇宙基本定律嘅領域；
*化學：係指用科學方法嚟研究物質同物質基本特性嘅領域；
*生物學：係指用科學方法嚟研究生命嘅領域，不過「**生命**一詞要點定義」喺廿一世紀初嘅生物學上仲係一條有些少爭議性嘅課題；
*心理學：係指用科學方法嚟研究人類行為嘅領域；
*經濟學：係指用科學方法嚟研究貨品同服務嘅生產、消費同埋分配嘅領域；
*音樂：喺廿一世紀初嘅樂理上，音樂嘅定義係一條有返咁上下爭議性嘅課題，不過主流都同意音樂係一種有組織嘅聲（但唔係全部有組織嘅聲都係音樂）；
等等。

## 相關問題
*歧義，指一隻詞有幾個可能嘅意思。
*含糊，指一隻詞根本未有清晰意思。
*循環定義，用詞語界定其他詞語必然會產生呢個問題。

## 睇埋
*概念
*集合
*反例
*詞彙表
*分析綜合區別

## 註釋

## 引述

## 拎
* 定義，史丹福哲學百科全書講**定義**呢個概念。
楊麗萍

**楊麗萍**（，）係中國舞者，雲南洱源縣人，白族。以跳傣族舞蹈而出名，代表作品有：「雀之靈」、「月光」、「兩棵樹」同「珠穆朗瑪」等。

## 出面網頁
* 
* 
* 
* 
*
Françoise Sagan

**Françoise Sagan**（中文譯名：莎岡、薩岡、莎崗等等，），真名Françoise Quoirez，係法國小說作家、劇作家、編輯，以中產階級愛情故事嘅主題聞名。佢喺法國西南部洛特省一個有錢人屋企出世。

## 出面網頁

類:法國作家
夏斯

**湯美 夏斯**（**Thomas Mario Haas**，又有人譯做「**哈斯**」，）係德國嘅職業男網球手，喺德國漢堡出世。右手揸拍，1996年轉打職業賽。佢攞過2004年度國際男子職業網球總會（ATP）最佳復出球員。

## 威水史
* 單打最高排名：2（2002年5月13號）
* 雙打最高排名：127（2002年2月18號）

## 攷


## 拎
* 夏斯官方網站
* Tennis - ATP World Tour - Tennis Players – Tommy Haas
* 托米•哈斯
Bezerra de Menezes

**Bezerra de Menezes**（全名**Antônio Bezerra de Menezes Cavalcanti**，）係巴西醫生、軍事家、作家、記者、政治人同埋搞通靈術學說。

## 連出去
*Bezerra de Menezes治療中心
*傳記電影
*Bezerra de Menezes通靈術中心
*Bezerra de Menezes通靈術慈善協會
容中爾甲

**容中爾甲**（藏文：g.yung drung rgyal གཡུང་དྲུང་རྒྱལ་，）係中國藏族歌手，四川阿壩州人。佢喺四川阿壩師範專科學校中文系畢業。佢係20世紀尾、21世紀頭最出名嘅藏族男歌手之一。

2007年容中爾甲作為總製作、出品人，同舞蹈家楊麗萍合作，推出大型歌舞樂表演《藏謎》。

類:中國男歌手
類:藏族歌手